На основу члана 9. Закона о царинској служби („Сл.гласник Републике Србије“ број 95/18 и 144/20) у циљу једнообразне примене прописа из надлежности Управе царина, директор Управе царина доноси

**Објашњење КОМПЈУТЕРИЗОВАНог ТранЗИТНог поступка**

1. **Опште одредбе**
2. Основни принцип царинског транзитног поступка је да се омогући кретање робе из једне у другу царинску испоставу у оквиру исте или неке друге царинске територије, без наплате царине и других дажбина који се могу применити на увезену или извезену робу без примене мера трговинске политике, а под условом да се испуне сви захтеви који се односе на пломбе, рокове, обезбеђење и слично.
3. Транзит може бити „национални поступак транзита“ када се транзитни поступак односи само на царинску територију Републике Србије, а полазна и одредишна царинска испостава се налазе на овој територији (**НТ поступак**). Обезбеђење које је потребно поднети за национални транзитни поступак важи на царинској територији Републике Србије. Национални поступак транзита прописан је: Царинским законом („Сл. гласник Републике Србије“ бр. 95/18, 144/20, 118/21 и 138/22) (у даљем тексту Закон), Уредбом о царинским поступцима и царинским формалностима („Сл.гласник Републике Србије“ број 39/19, 8/20, 132/21, 144/22 и 117/23) (у даљем тексту Уредба) и Правилником о облику, садржини, начину подношења и попуњавања декларација и других образаца у царинском поступку („Сл.гласник Републике Србије“ број 42/19...39/23) (у даљем тексту Правилник).
4. „Царински транзитни поступак на основу међународних уговора” је транзитно кретање као део јединствене царинске транзитне операције током које се прелази једна или више граница у складу са билателарним или мултилатералним споразумима. Споразумима се генерално прописује образац царинског документа за „Међународни царински транзитни поступак“ и, ако је потребно, обезбеђење које прихвата сваки царински орган земаља потписница споразума. Примери транзитног поступка на основу међународних споразума су заједнички транзитни поступак на основу Конвенције о заједничком транзитном поступку, TIR поступак, АТА поступак и транзит на основу Oбрасца 302.
5. Због повећане трговине и у циљу превожења робе по Европи, сачињене су две Конвенције између земаља Европске заједнице и земаља ЕФТА. У једној је установљен заједнички транзитни поступак (**ЦТ поступак**)[[1]](#footnote-1), док друга прописује поједностављене формалности у трговини робама, увоз и извоз, увођењем Јединствене царинске исправе (САД)[[2]](#footnote-2). Конвенције су познате као „ЦТ конвенција“ и „САД конвенција“.
6. Следеће уговорне стране су потписале обе Конвенције: Европска Унија – ЕУ (Шведска, Финска, Летонија, Литванија, Естонија, Данска, Немачка, , Ирска, Холандија, Белгија, Француска, Аустрија, Шпанија, Португалија, Италија, Словенија, Луксембург, Малта, Кипар, Грчка, Бугарска, Румунија, Чешка Република, Мађарска, Пољска, Словачка Република и Хрватска), Швајцарска, Норвешка, Исланд, а Конвенција такође важи и у Кнежевини Лихтенштајн зато што је она део царинске уније са Швајцарском, као и у Републици Северној Македонији, Републици Турској, Републици Украјини, Уједињеном Краљевству и Републици Србији. Многе друге земље су показале жељу да се придруже ЦТ поступку и оне су добиле статус посматрача, као, на пример, Црна Гора, Босна и Херцеговина, Албанија, Грузија и Молдавија. После проширења ових Конвенција, све ове земље ће постати „уговорне стране“ ових Конвенција.
7. Сваки део ЦТ Ковенције или ових објашњења који се односи на земље ЕФТА важиће у свакој земљи која приступи ЦТ Конвенцији и те земље су земље заједничког транзита.
	1. **Предмет**
8. Ово објашњење се користи за заједнички транзитни поступак (ЦТ поступак) и национални поступак транзита (НТ поступак), при чему се царинска декларација за транзитни поступак подноси електронски, тј. формалности прописане у оквиру царинских прописа се спроводе коришћењем техника за електронску обраду података у складу са одредбама члана 4. Додатка I ЦТ Конвенције за ЦТ поступак, односно чланом 5. став 1. Закона за НТ поступак. Структура и појединости електронске транзитне декларације прописани су Прилогом А1. Додатка III ЦТ Конвенције, за ЦТ поступак, односно Прилогом 9. и 10. Правилника, за НТ поступак.
9. У случају осигурања континуитета поступка користи се царинска декларација за транзитни поступак у писаној форми на обрасцу Јединствене царинске исправе (ЈЦИ). Осигурање континуитета поступка је поступак који се заснива на писаној транзитној декларацији (папирни документи) и који омогућава подношење, контролу транзитне декларације и праћење транзитне операције када није могуће спровести поступак који се заснива на техникама електронске обраде података.
10. Формалности које се спроводе помоћу техника за електронску обраду података, тј. електронским преносом података и договореним порукама, између компјутерских система привредног субјекта и Управе царина Републике Србије и обрнуто, одобрава Управа царина сходно одредбама члана 5. став 4. Закона. Носилац поступка је у обавези да поднесе захтев за електронску комуникацију на обрасцу из **Прилога 1** овог објашњења са доказом о електронском потпису (потписима) које ће користити, Одсеку за управни поступак царинарнице на којој ће вршити електронску комуникацију. Уколико носилац поступка своју делатност обавља на територији различитих царинарница, захтев може поднети свакој од њих, а у циљу лакшег праћења размењених порука. Царинарница издаје одобрење на обрасцу из **Прилога 2** овог објашњења. Управљање одобрењима за електронску комуникацију, у смислу додавања односно брисања овлашћених лица за аутентификацију електронских порука, могу вршити лица за администрирање, овлашћена од стране носиоца одобрења за електронску комуникацију и то електронским путем коришћењем апликације Управе царина или своје комерцијалне апликације.
11. Европска Комисија и све државе чланице ЕУ, као и све земље заједничког транзита су развиле компјутеризовани систем за транзитни поступак, који се зове Нови компјутеризовани транзитни систем – NCTS. Правила и услови за коришћење NCTS објављени су на интернет сајту УЦС (<http://www.carina.rs/>NCTS).
12. Електронска декларација за ЦТ поступак је обавезна сходно одредбама члана 25. Додатка I ЦТ Конвенције, са изузетком писане декларације где се примењује осигурање континуитета поступка, под условима и у складу са методима дефинисаним у Прилогу II Додатка I ЦТ Конвенције.
	1. **Дефиниције**
13. За потребе овог објашњења дате су следеће дефиниције:
14. „САД Конвенција“ значи ЕУ/ЕФТА Конвенција о поједностављењу формалности за трговину робом од 20.5.1987, О.Ј. L 134, 22.5.1987, у коју је укључено неколико допуна, а последња је од 1.1.2007. године;
15. „ЦТ Конвенција” значи ЕУ/ЕФТА Конвенција о заједничком транзитном поступку од 20.5.1987, О.J. L 226, 18.8.1987, у коју је укључено неколико допуна, а последња је од 20.10.2022. године;
16. „земља заједничког транзита” – свака држава осим државе чланице Европске Уније која је приступила Конвенцији о заједничком транзитном поступку;
17. „надлежни орган” је царински орган одговоран за примену ове Конвенције или било који други орган који је у складу са националним прописима овлашћен да примењује Конвенцију;
18. „лице” је физичко лице, правно лице, и свако удружење лица које није правно лице, али којем се прописима Уније, националним прописима или прописима земље заједничког транзита, признаје способност да обавља правне радње;
19. „транзитна декларација” је радња којом лице у прописаном облику и на прописани начин изражава намеру да стави робу у транзитни поступак;
20. „транзитни пратећи документ” (TAD) је документ одштампан путем техника за електронску обраду података који прати робу и који се заснива на подацима из транзитне декларације;
21. „транзитни сигурносни пратећи документ“ (TSAD) подразумева документ који прати робу и који штампа компјутерски систем на основу података из транзитне декларације и улазне, односно излазне сажете декларације у складу са Прилогом 13. (TSAD) и Прилогом 14. (TSLoI) Правилника. Када су подаци улазне, односно излазне сажете декларације укључени у транзитну декларацију „Списак наименовања за транзитни сигурносни документ“ (TSLoI) биће одштампан и коришћен уз Транзитни сигурносни пратећи документ. TSLoI чини саставни део TSAD;
22. „Т2 поступак“ је заједнички транзитни поступак који се примењује на „робу Уније“ у складу са одредбама члана 2. ЦТ Конвенције и означен је на транзитној декларацији симболом „Т2“ или „Т2F“;
23. „носилац поступка” je лице које подноси транзитну декларацију или у чије име се подноси декларација;
24. „заступник“ је лице које поступа у име и за рачун носиоца поступка
25. „полазна царинска испостава” je царинска испостава код које је прихваћена транзитна декларација;
26. „транзитна царинска испостава” је царинска испостава надлежна за место уласка у царинско подручје уговорне стране када се роба креће по поступку заједничког транзита, или царинска испостава надлежна за место изласка из царинског подручја уговорне стране када роба напушта то подручје у току поступка транзита преко границе између те уговорне стране и треће земље;
27. „одредишна царинска испоставa” је царинска испостава којој се роба стављена у транзитни поступак допрема ради завршетка поступка;
28. „царинска испостава излаза за транзит“ је испостава преко које роба напушта сигурносно подручје које чини Европска унија, Швајцарска и Норвешка,
29. „царинска испостава за регистрацију инцидента“ је царинска испостава надлежна за доношење одлуке о кретању пошиљке након непредвиђених догађаја у вези са робом или превозним средством (саобраћајне несреће, квара и сл.),
30. „претовар” подразумева утовар или истовар робе са једног превозног средства на друго;
31. „главни референтни број (MRN)” је регистарски број који транзитној декларацији додељује надлежни царински орган коришћењем техника електронске обраде података;
32. „царински орган обезбеђења” је царинарница у којој се полаже гаранција;
33. „дуг” је обавеза лица да плати износ увозних или извозних дажбина и других накнада које настану за робу стављену у поступак транзита;
34. „дужник” је свако лице које има обавезу да плати дуг;
35. „пуштање робе” је радња којом царински орган ставља робу на располагање у сврхе одређене транзитним поступком у који је стављена;
36. „лице са седиштем у царинском подручју уговорне стране” је
37. у случају физичког лица, свако лице које има пребивалиште на царинском подручју те уговорне стране;
38. у случају правног лица или удружења лица, свако лице са регистрованим седиштем, дирекцијом или сталном пословном јединицом у царинском подручју те уговорне стране;
39. „технике електронске обраде података” су
40. електронска размена информација између привредних субјеката и царинских органа, између царинских органа и између царинских органа и других укључених владиних или европских агенција или институција, односно агенција или институција земаља заједничког транзита у договореном и дефинисаном формату са циљем аутоматске обраде и чувања података након пријема уз употребу неког од следећих начина:
41. електронска размена података;
42. размена података између два компјутерска система;
43. електронски пренос структурираних података помоћу стандардних порука или услуга из једне средине електронске обраде у другу, без људске интервенције;
44. онлајн увођење података у царинске системе за обраду података за складиштење и обраду, које има за резултат онлајн одговоре.
45. „електронска размена података” је електронски пренос података, структуриран у складу са договореним стандардима за поруке, између два компјутерска система;
46. „електронски транзитни систем” је електронски систем који се користи за електронску размену података у оквиру транзитног поступка. До успостављања елетронског транзитног система за размену електронских порука користиће се новокомпјутеризовани транзитни систем NCTS;
47. „стандардна порука” је унапред дефинисана структура за електронски пренос података;
48. „лични подаци” су све информације које се односе на идентификовано лице или лице које је могуће идентификовати;
49. „фиксне транспортне инсталације” су техничка средства (на пример: цевоводи и електрични водови) који се користе за континуирани транспорт робе;
50. „осигурање континуитета поступка“ је поступак на основу папирних докумената, предвиђен да омогући подношење транзитне декларације и праћење транзитног поступка ако не постоји могућност да се спроведе поступак који се заснива на техникама електронске обраде података;
51. „HS заглавље“ значи нумеричке кодове за заглавља или подзаглавља Усклађеног описа робе и система кодирања (Harmonized Commodity Description and Coding Sistem), који је установљен Конвенцијом од 14.06.1983;
52. „технике за обраду података“ значи размену ЕDI стандардних порука са надлежним органима или унос информација неопходних за комплетирање релевантних формалности у системе за обраду података надлежних органа;
53. „одобрено место“ је место где се у поједностављеном поступку у полазној царинској испостави (овлашћени пошиљалац робе) или у поједностављеном поступку у одредишној царинској испостави (овлашћени прималац робе) допрема роба у транзитном поступку под условима наведеним у одобрењу које је издао надлежни царински орган;
54. „договорено место“ је царинска испоства где у редовном поступку носилац поступка треба да допреми робу, или место које је договорено са надлежним царинским органом.

* 1. **Обим транзитног поступка**
1. Заједнички транзитни поступак (ЦТ поступак) може се спроводити на основу Т1 и Т2 поступка, а који подразумевају различит статус робе у поступку транзита у складу са одредбама члана 2. ЦТ Конвенције.
2. Т2 је кретање робе Уније, на које се не примењују мере за увоз у земље заједничког транзита. Т2 поступак ће се примењивати на робу која се превози у складу са одредбама члана 1. став 1. ЦТ Конвенције и то:
3. у Унији само онда када је у питању роба Уније. Појам „роба Уније“ означава робу:
	* 1. која је у потпуности добијена на царинском подручју Уније без (додавања) робе из трећих земаља или са територија које нису део царинског подручја Уније.
		2. из земаља или са територија које нису део царинског подручја Уније а која је пуштена у слободан промет у држави чланици ЕУ.
		3. са царинског подручја Уније, као што је наведено само у једном или оба претходно наведена става.
4. Међутим, не доводећи у питање ову Конвенцију, или остале споразуме које је склопила ЕУ, роба која, иако испуњава све услове прописане у неком од претходна три става, поново улази на царинско подручје Уније пошто је извезена ван те територије, сматраће се робом која није из Уније.
5. У земљама заједничког транзита, само када роба стигне у одређену земљу заједничког транзита у складу са Т2 поступком и када су важећи посебни услови прописани чланом 9. ЦТ Конвенције, где у принципу ова роба може бити стављена само у тој земљи заједничког транзита (нпр: у Републици Србији) у складу са транзитним поступком или поступком за царинско складиштење при чему ће ова роба све време остати под надзором царинских органа те земље како би се обезбедило да не дође до промене врсте или стања поменуте робе.
6. Свака прихваћена Т2 декларација или свака друга исправа којом се потврђује царински статус робе из Уније који је издао надлежни царински орган у земљи заједничког транзита, садржи упућивање на одговарајућу Т2 декларацију или исправу којом се потврђује царински статус робе из Уније под којим је роба стигла у ту земљу заједничког транзита и укључује све посебне потврде на њима.”
7. Т1 поступак подразумева кретање робе која није из Уније, на којој се не примењују мере које би се редовно примењивале приликом увоза.
8. НТ поступак подразумева национални поступак транзита и обухвата кретање робе на царинском подручју Републике Србије.
	1. **Основни појмови и поруке који се користе у NCTS** **операцији**
9. Основни појмови и поруке који се користе у оквиру NCTS операције:
* електронска царинска транзитна декларација (RS015 – подаци из декларације);
* локални референтни број (LRN) је интерни број који електронски систем носиоца поступка или његовог заступника додељује електронској транзитној декларацији пре њеног подношења полазној царинској испостави;
* главни референтни број (MRN) је јединствени регистрациони број који NCTS додељује декларацији ради идентификовања транзитног кретања од његовог почетка до краја;
* обавештење о одлуци за проверу, које NCTS шаље носиоцу поступка или његовом заступнику када царински орган донесе одлуку да изврши проверу робе у редовном поступку (RS060 – Обавештење о одлуци за проверу);
* обавештење о пуштању у транзит, које NCTS шаље носиоцу поступка или његовом заступнику када полазна царинска испостава пусти робу у транзит (RS029 – Пуштено у транзит);
* транзитни пратећи документ (TAD), који прати робу од полазне до одредишне царинске испоставе. У случају да декларација не садржи безбедносне и сигурносне податке, користи се транзитни пратећи документ (TAD), када декларација садржи безбедносне и сигурносне податке, користи се транзитни сигурносни пратећи документ (TSAD);
* обавештење о најављеном (ААR), које NCTS шаље одредишној царинској испостави наведеној у декларацији као најаву приспећа пошиљке (IE001 – Обавештење о најављеном доласку);
* обавештење о најављеном транзиту (АТR), које NCTS шаље свакој транзитној царинској испостави наведеној у декларацији као најаву приспећа пошиљке (IE050 – Обавештење о најављеном транзиту) у ЦТ поступку;
* обавештење о преласку границе (NCF), које NCTS шаље полазној царинској испостави када транзитна царинска испостава евидентира прелазак границе (IE118 – Обавештење о преласку границе) у ЦТ поступку;
* обавештење о доласку, које овлашћени прималац робе шаље одредишној царинској испостави када прими пошиљку у својим просторијама (RS007 – Обавештење о доласку);
* дозвола за истовар, коју NCTS шаље овлашћеном примаоцу робе, којом му се дозвољава да почне са истоваром пошиљке (RS043 – Дозвола за истовар);
* напомене при истовару, које овлашћени прималац робе шаље одредишној царинској испостави, којим је обавештава о резултату контроле пошиљке при истовару у својим просторијама (RS044 – Напомене при истовару);
* обавештење о доласку, које NCTS шаље полазној царинској испостави када одредишна царинска испостава евидентира приспеће пошиљке (IE006 – Обавештење о доласку);
* обавештење о резултату провере у одредишној царинској испостави, које NCTS шаље полазној царинској испостави када одредишна царинска испостава евидентира резултат провере пошиљке или када овлашћени прималац робе обавести одредишну царинску испоставу да је истовар завршен без утврђених неслагања (IE018 – Резултат провере у одредишној царинској испостави);
* обавештење о пуштању робе, којим NCTS обавештава овлашћеног примаоца робе да робу може да стави у следећи царински поступак (RS025 – Обавештење о пуштању робе);
* обавештење о окончању транзитног поступка, којим NCTS обавештава носиоца поступка или његовог заступника да се транзитни поступак сматра окончаним (RS045 – Обавештење о окончању).

Списак најважнијих електронских порука дат је у **Прилогу 7** овог објашњења.

1. **Формалности у полазној царинској испостави**

* 1. **Утовар робе**
1. Утовар робе подразумева стављање робе у једно превозно средство, контејнер или паковање да би била отпремљена од једне полазне царинске испоставе до једне одредишне царинске испоставе по транзитној декларацији.
2. У складу са одредбама члана 24. став 2. Додатка I ЦТ Конвенције, односно члана 319. Уредбе, као јединствено превозно средство подразумевају се следећа превозна средства, под условом да се роба, која се превози, отпрема заједно:
3. друмско возило са приколицом или полуприколицом;
4. композиција железничких кола или вагона;
5. пловила која чине јединствен ланац.
6. Једна транзитна декларација може обухватити робу која се превози или треба да се превози од једне полазне царинске испоставе до једне одредишне царинске испоставе у више контејнера или више паковања ако су контејнери или паковања утоварени у једно превозно средство.
7. Такође, једно превозно средство може се користити за утовар робе у више полазних царинских испостава и за истовар у више одредишних царинских испостава. Ако се роба товари на једно превозно средство у више полазних царинских испостава, или се истовара у више одредишних царинских испостава,подноси се онолико транзитних декларација колико има полазних односно одредишних царинских испостава.
	1. **Подношење електронске транзитне декларације**
8. У складу са одредбама члана 25. Додатка I ЦТ Конвенције, односно члана 5. став 1. Закона, носилац поступка подноси царинску декларацију за транзитни поступак само електронски. У том случају својеручни потпис надлежног лица (носиоца поступка или његовог заступника) замењује се електронским потписом.
9. Електронски систем носиоца поступка или његовог заступника додељује електронској транзитној декларацији интерни LRN број (локални референтни број) пре њеног подношења полазној царинској испостави. LRN број представља број из евиденције носиоца поступка или његовог заступника. LRN број мора бити доступан царинском органу, било да је у десном горњем углу штампаног примерка ТSАD или да је руком уписан на CMR или у виду SMS поруке и др.
10. Подношење транзитне декларације системом електронске размене података укључује одговорност носиоца поступка или његовог заступника за тачност и потпуност информација наведених у царинској декларацији, веродостојност, тачност и пуноважност свих приложених исправа и испуњење свих обавеза везаних за стављање предметне робе у поступак транзита.
11. Приликом припреме и подношења декларација за транзит обавезно је сврставање робе по царинској тарифи и унос припадајуће тарифне ознаке из Царинске тарифе на нивоу шестоцифрене ознаке за заједнички транзит, односно осмоцифрене ознаке за национални транзитни поступак. У случају акцизне робе уноси се дванаестоцифрена тарифна ознака. У случајевима када се након поступка извоза роба ставља у транзитни поступак унос тарифне ознаке у транзитну декларацију је обавезан, а у осталим случајевима транзита, обавезно уношење тарифне ознаке у транзитну декларацију примењује се од 1. јула 2024. године.
12. NCTS аутоматски проверава да ли садржај поднете електронске транзитне декларације (у форми поруке RS015 – Подаци из декларације) одговара правилима и условима утврђеним NCTS спецификацијама. Уколико декларација није сачињена у складу са NCTS спецификацијама, NCTS на то носилац поступка или његов заступник указује поруком RS056 (Одбијање од стране полазне царинске испоставе. После исправке носилац поступка или његов заступник поново подноси декларацију и NCTS поново проверава њен садржај. Тек када садржај декларације буде без грешке сматраће се да је иста успешно поднета и декларација у NCTS апликацији у полазној царинској испостави добија статус „Евидентирано“.
13. NCTS обавештава носиоца поступка или његовог заступника о успешном подношењу и евидентирању декларације поруком RS928 (Потврда евидентирања декларације).
14. LRN евидентиране транзитне декларације је приказан у NCTS апликацији у полазној царинској испостави и преко њега су царинским службеницима у полазној царинској испостави доступни сви подаци из поднете декларације.
15. Декларација може бити у статусу „Евидентирано“ у NCTS апликацији 30 дана. По истеку 30 дана, декларација више неће бити доступна царинским службеницима у полазној царинској испостави и сматра се да није ни поднета.
16. У складу са одредбама члана 29а Конвенције за заједнички транзитни поступак, односно члана 149. Закона за национални транзитни поступак, декларација се може поднети 30 дана пре допремања робе. Носилац поступка је у обавези да у року од 30 дана допреми робу и обавести полазну царинску испоставу поруком „Обавештење о допреми робе за унапред поднету декларацију (IRS170). У случајевима када носилац поступка у року од 30 дана не поднесе обавештење о допреми робе сматра се да декларација није поднета. У случајевима када се након извозног поступка спроводи транзитни поступак, декларација се не може унапред поднети.
	1. **Прихватање електронске транзитне декларације од стране царинског органа**
17. У складу са одредбама члана 30. Додатка I ЦТ Конвенције, односно члана 150. Закона, транзитну декларацију царински службеник прихвата одмах уколико су испуњени следећи услови:
18. да декларација садржи све податке наведене у Додатку III ЦТ Конвенције, у случају ЦТ поступка, односно у Прилогу 9 Правилника, у случају НТ поступка;
19. да су уз декларацију приложене све потребне исправе,;
20. да је роба обухваћена декларацијом допремљена полазној царинској испостави у редовно радно време.
21. Полазна царинска испостава на захтев носиоца поступка или његовог заступника може дозволити допремање робе и подношење транзитних докумената ван редовног радног времена или на другом месту које полазна царинска испостава одобри, уколико постоје расположиви ресурси за спровођење адекватних провера. Образац одобрења за одобрено место дат је у **Прилогу 9** овог објашњења. Могуће трошкове царинског органа настале приликом спровођења провере сноси носилац поступка или његов заступник.
22. Када царински службеник прихвати декларацију она у NCTS апликацији у полазној царинској испостави прелази у статус „Прихваћено”, а NCTS шаље носиоцу поступка или његовом заступнику поруку RS028 (Прихваћена декларација) којом га обавештава и о додељеном MRN броју.

Структура MRN броја:

|  |  |  |  |  |  |  |
| --- | --- | --- | --- | --- | --- | --- |
| **23** | **RS** | **011029** | **C** | **E1FX7** | **K** | **9** |
| **1** | **2** | **3** | **4** | **5** | **6** | **7** |

1- година када је декларација прихваћена

2- ISO ознака земље поласка

3- шифра полазне царинске испоставе

4- врста транзита (C- заједнички, N – национални)

5- број транзитне операције

6 –идентификатор поступка (J-TD, L – TD+ENS, K- TD+EXS, M – TD+ENS+EXS )

7 –контролни број

У случају MRN-a издатог током осигурања континуитета поступка, контролна цифра ће бити замењена словом "F".

* 1. **Измена електронске транзитне декларације**
1. Носилац поступка може поднети захтев за измену декларације. Измена декларације може се односити само на робу за коју је декларација била првобитно поднета.
2. Пре прихватања декларације носилац поступка или његов заступник може да исправи декларацију слањем поруке RS013 (Измена декларације). Уколико се аутоматском контролом исправљене декларације открије грешка, NCTS на то указује носиоцу поступка или његовом заступнику поруком RS056 (Одбијање од стране полазне ЦИ). Ако нема грешке, NCTS обавештава носиоца поступка или његовог заступника о прихватању исправке декларације поруком RS004 (Прихватање измене).
3. Следеће податке из декларације није могуће изменити пре прихватања транзитне декларације:
* Транзитна операција/LRN
* Транзитна операција/Врста декларације
* Транзитна операција/Додатна шифра врста декларације
* Носилац транзитног поступка
* Заступник (осим контакт особе)
* Полазна царинска испостава
* Транзитна операција/Безбедност
1. За измену прихваћене декларације носилац поступка подноси захтев полазној царинској испостави електронски, поруком (RS013) или писани захтев из **Прилога 8** овог објашњења. После прихватања декларације измена декларације се неће одобрити ако је:
2. царински орган обавестио носиоца поступка или његовог заступника да намерава да изврши проверу декларације;
3. утврдио да су подаци чија се измена тражи нетачни;
4. роба пуштена у транзитни поступак.
5. Следеће податке из декларације није могуће изменити након прихватања транзитне декларације:
* Транзитна операција/LRN
* Транзитна операција/MRN
* Транзитна операција/Врста декларације
* Транзитна операција/Додатна шифра врста декларације
* Носилац транзитног поступка
* Заступник (осим контакт особе)
* Полазна царинска испостава
* Транзитна операција/Безбедност
* Пошиљка/Појединачна пошиљка/наименовање појединачне пошиљке/роба/шифра робе/HS подброј
1. Одобрене измене прихваћене декларације без одлагања кроз NCTS апликацију врши надлежни царински службеник у полазној царинској испостави.
	1. **Провера декларације**
2. После прихватања декларације, у складу са одредбама члана 35. Додатка I ЦТ Конвенције, односно члана 162. Закона, царински службеник у полазној царинској испостави ради провере тачности података наведених у декларацији може:
3. прегледати декларацију и пратеће исправе, укључујући проверу поднете гаранције и процењен износ дажбина;
4. захтевати да носилац поступка или његов заступник поднесе друге исправе;
5. прегледати робу;
6. узимати узорке за анализу или детаљно испитивање робе;
7. Осим царинског службеника проверу декларације може да наложи и Систем за анализу ризика у надлежности Одељења за анализу ризика. Налог за проверу се у оба случаја аутоматски креира у Систему за регистровање извештаја о извршеној контроли (IPS).
8. {0>Where the competent customs office has decided to examine the goods in accordance with Article 188(c) of the Code or take samples in accordance with Article 188(d) of the Code, it shall designate the time and place for that purpose and shall inform the declarant thereof.<}100{>Када царински службеник региструје у NCTS апликацији одлуку о провери декларације засновану на локалној анализи ризика или када Систем за анализу ризика наложи проверу, декларација у NCTS апликацији у полазној царинској испостави прелази у статус „Наложен преглед“. NCTS обавештава носиоца поступка или његовог заступника да је наложена провера поруком RS060 (Обавештење о одлуци за проверу). Даља обрада декларације у NCTS апликацији је онемогућена све док се у IPS не региструје резултат провере из „Извештаја о извршеној контроли“.
9. Ако царински службеник није у могућности да изврши налог Система за анализу ризика, то мора јасно и потпуно да образложи у „Извештају о извршеној контроли“.
10. Када донесе одлуку о провери декларације, царински службеник одређује:
11. врсту контроле из падајуће листе (провера докумената, детаљан физички преглед робе, делимичан физички преглед робе, скенер или друго);
12. податке из царинске декларације који ће се контролисати; и
13. царинског службеника који ће извршити контролу.
14. Царински службеник који је одређен да провери декларацију то чини без одлагања, уз претходно штампање „Налога за контролу“ из IPS.
15. По завршетку провере декларације, надлежни царински службеник без одлагања уноси резултат провере у Модулу IPS.
16. Ако током провере царински службеник утврди мања неслагања, носилац поступка или његов заступник може да прихвати налаз царинског службеника и сагласи се са изменама или допунама декларације стављањем потписа на за ту сврху резервисани део „Извештаја о извршеној контроли“ са унетим описом мањих неслагања. Мањим неслагањима се сматрају:
17. неслагања за које се не покреће прекршајни поступак;
18. измена описа робе и то само у смислу детаљнијег описа робе;
19. исправка врсте и броја паковања, ознака на паковањима или контејнерима, докле год је у питању очигледна грешка;
20. друге измене, ако се односе на исправке ненамерних грешака насталих при уносу података.
21. У случају да носилац поступка није присутан или није у стању (није одговорно лице) да се изјасни, царински службеник ће одговорити са "Не". Транзитна декларација прелази у фолдер "У поступку пуштања" и чека се на одговор носиоца поступка.
	* + - Позитиван одговор примљен од носиоца поступка
				* По пријему позитивног захтева за пуштање (RS054) у којем носилац поступка пристаје на предложене измене, транзитна декларација аутоматски прелази у статус „Гаранција је у поступку евидентирања“.
			- Негативан одговор примљен од носиоца поступка
				* У случају да се носилац поступка не слаже с предложеним изменама шаље поруку (RS054), и транзитна декларација се аутоматски не пушта у транзитни поступак. Носилац добија електронску одлуку (RS051), транзитна декларација прелази у фолдер „Поништено / Није пуштено“.
22. Након завршене провере у NCTS се уносе резултати провере:
	1. „А1“ (задовољавајући) – у случајевима када је пошиљка пуштена у транзитни поступак након потпуног или делимичног прегледа робе и докумената;
	2. „А2“ (сматра се задовољавајућим) – у случајевима када је пошиљка пуштена у транзитни поступак након прегледа докумената без прегледа робе или без икакве провере ;
	3. „А3“ (поједностављени поступак), код овлашћеног пошиљаоца
	4. „B1“(незадовољавајући)- роба се не пушта у транзитни поступак
	5. **Верификација и прихватање употребе обезбеђења**
23. Да би роба била пуштена у транзитни поступак, потребно је поднети обезбеђење, осим ако нису у питању изузећа прописана чланом 13. ЦТ Конвенције, односно чланом 77. став 9. Закона. Полагање обезбеђења није потребно за:
24. превоз робе ваздухом ако се користи транзитни поступак заснован на електронском манифесту за робу која се превози ваздухом;
25. превоз робе реком Рајном, пловним путевима Рајне, реком Дунав или пловним путевима Дунава;
26. превоз робе фиксним транспортним инсталацијама.
27. Ближе објашњење о врстама обезбеђења и поступку одобравања употребе заједничког обезбеђења, умањења или ослобођења од обавезе полагања обезбеђења дато је у „Објашњењу о обезбеђењу у транзитном поступку“. Ако се користи обезбеђење са шифром 0 (ослобођење од полагања гаранције), шифром 1 (заједничко обезбеђење), шифром 2 (појединачна гаранција за један транзитни поступак), шифром 4 (појединачна гаранција у облику купона) или шифром 9 (појединачна гаранција за више транзитних поступака), NCTS ће извршити размену порука између полазне царинарнске испоставе и царинског органа обезбеђења. Ако се користи неки други тип обезбеђења, примењују се правила и услови за прихватање ових обезбеђења као што је наведено у „Објашњењу о обезбеђењу у транзитном поступку”.
28. У случајевима када се подноси појединачно обезбеђење износ увозних или извозних дажбина, који одговара царинском дугу који може настати, обрачунава се на основу највише стопе дажбине која се примењује на робу исте врсте.
29. Процењени износ царине и других дажбина биће наведен у транзитној декларацији (RS015 – подаци из декларације).
30. {0>For the purpose of the calculation referred to in Article 148 and in the second subparagraph of Article 155(3)(b) of this Regulation, Union goods carried in accordance with the Convention on a common transit procedure shall be treated as non-Union goods.<}100{>Ради обрачуна процењеног износа царине и других дажбина, у складу са одредбама члана 160. Уредбе, домаћа роба која се превози у складу са Конвенцијом третира се као страна роба.
31. Надлежни царински службеник има обавезу да:
32. прихвати процењени износ дажбина који је носилац поступка унео у транзитну декларацију, или
33. измени процењени износ дажбина који је навео носилац поступка новим износом који обрачунава или процењује царински орган.
34. Прихваћени износ царина и других дажбина, који ће бити гарантован за транзитни поступак, уноси се у NCTS апликацију приликом пуштања робе у транзитни поступак.
35. По пријему електронске декларације (RS015 – Подаци из декларације) NCTS врши проверу валидности гаранције узимајући у обзир следеће:
36. да ли је износ гаранције довољан,
37. у случају заједничке гаранције, да ли је референтни износ довољан,
38. ако је гаранција важећа, у случају ЦТ поступка, да ли је обезбеђење важеће за све земље заједничког транзита за конкретну транзитну операцију,
39. да ли гаранција гласи на име носиоца поступка,
40. да ли је приступни код важећи.
41. У тренутку пуштања робе у транзитни поступак кроз NCTS апликацију, NCTS од GMS тражи проверу и регистрацију употребе гаранције. GMS после провере региструје употребу гаранције и о томе обавештава NCTS.
42. У случају да полазна царинска испостава од царинског органа обезбеђења у поруци IE205 (Резултат употребе обезбеђења) добије информацију да се гаранција не може користити, NCTS неће дозволити царинском службенику да пусти робу у транзит, а носилац поступка/заступник добија обавештење о негативној валидацији гаранције путем електронске поруке (RS055). Тајмер за измену је покренут. Транзитна декларација може бити измењена од стране носиоца поступка (порука RS013 са само измењеним гарантним подацима) или од стране царинског службеника у року од 2 часа. Након истека рока од 2 часа, транзитна декларација се не пушта у транзит и пребацује се у фолдер "Поништено/Није пуштено". Порука RS051 шаље се носиоцу поступка/заступнику.

* 1. **Поништавање транзитне декларације**
1. Евидентирану декларацију пре прихватања може поништити носилац поступка или његов заступник слањем поруке RS014 (Захтев за поништавање декларације), на коју NCTS одговора поруком RS009 (Одлука о поништавању).
2. Захтев за поништавање прихваћене декларације носилац поступка или његов заступник подноси електронски, поруком RS014 или на основу писаног захтева . Писани захтев за поништавање транзитне декларације подноси се полазној царинској испостави на обрасцу из **Прилога 8** овог oбјашњења. Надлежни царински службеник ће без одлагања проверити да ли су услови за поништавање декларације испуњени или не и донети одлуку о прихватању или одбијању овог захтева~~.~~
3. После прихватања декларације поништење декларације се неће одобрити ако је:
4. царински орган обавестио носиоца поступка или његовог заступника да намерава да изврши преглед робе;
5. .
6. Након пуштања робе у транзитни поступак није могуће поништити транзитну декларацију осим у следећим случајевима:
7. домаћа роба је грешком декларисана за транзитни поступак који се примењује само на страну робу; или
8. роба је погрешно декларисана у више транзитних декларација.
9. Декларација се не може поништити у случајевима када је примљена порука:
* "Обавештење о напуштању сигурносног подручја" (IE168) (од излазне ЦИ за транзит);или
* "Обавештење о преласку границе" (IE118) од транзитне ЦИ; или
* "Обавештење о доласку" (IE006) од одредишне ЦИ.
1. Међутим, захтев за поништавање који је примљен након пуштања робе путем поруке "Захтев за поништавање декларације" (RS014 порука), не може се аутоматски прихватити, већ само на основу одлуке царинског службеника.
	1. **Итинерер**
2. Опште правило је да роба пуштена у транзитни поступак мора бити допремљена одредишној царинској испостави економски оправданим путем. Ово правило је од посебне важности за ЦТ поступак. Ако полазна царинска испоставаа или носилац поступка сматрају то потребним, полазна царинска испоставаа може одредити итинерер за кретање робе у ЦТ поступку, узимајући при том у обзир све релевантне информације које достави носилац поступка. Царински службеник приликом регистрације пуштања робе у транзитни поступак у NCTS апликацији одређује итинерер уносом шифри земаља преко којих би роба у транзиту требало да се превезе.
3. Прописани итинерер се може мењати током превоза ако је превозник приморан да одступи од њега услед околности ван његове контроле. У том случају превозник је дужан да се обрати најближој царинској испостави и достави образложени захтев~~а~~ за промену итинерера. У случају да надлежни царински службеник усвоји разлоге за одступање од прописаног итинерера, уноси измене у NCTS систему. У том случају царинска испостава има улогу царинске испоставе за регистрацију инцидента и позивајући достављени MRN број транзитне операције врши измену у систему. Напомињемо да је прелазни период за имплементацију ове функционалности до 1.12.2024. када је обавеза за све уговорне стране конвенције да имплементирају ову функционалност.
	1. **Одређивање рока предаје робе**
4. Царински службеник у полазној царинској испостави одређује рок у коме се роба мора допремити одредишној царинској испостави.
5. Препоручују се следећи рокови за допрему робе:
* у ЦТ поступку за друмски транспорт не треба одређивати краћи рок од 7 дана, нити дужи од 14 дана, а за речни и железнички транспорт ови рокови могу бити дуплирани (14, односно 28 дана);
* у НТ поступку за друмски транспорт рок за допрему робе је 5 дана, док за железнички и речни транспорт не би требало да буде краћи од 10 дана.
1. Царински службеник одређује овај рок узимајући у обзир:
2. итинерер;
3. вид превозног средства;
4. законодавство у области саобраћаја или друго законодавство које би могло имати утицај на одређивање рока (нпр: саобраћајни прописи који важе за одређену врсту превоза);
5. све релевантне информације које достави носилац поступка.
6. Рок за допрему робе који одреди полазна царинска испостава је обавезујући за царинске органе свих земаља кроз које се превози роба у току ЦТ поступка и они га не могу изменити, што важи и за одредишну царинску испоставу у случају НТ поступка.
7. Царински службеник уноси у NCTS апликацију рок за допрему робе приликом регистрације пуштања робе у транзитни поступак. У случају поједностављеног поступка рок за допрему робе уноси у транзитну декларацију овлашћени пошиљалац робе и тада рок не може бити дужи од рока који је наведен у Одобрењу за поједностављени поступак. Унети рок за допрему робе одредишној царинској испостави штампа се у рубрици D ТSАD.
	1. **Пломбирање као мера идентификације робе**
8. По правилу, идентификација робе у транзитном поступку осигурава се стављањем пломбе у складу са одредбама члана 36. Додатка I ЦТ Конвенције, односно члана 166. Закона и 322. Уредбе. Могуће је пломбирати товарни простор у коме се роба налази или свако појединачно паковање, у осталим случајевима.
9. Царински службеник предузеће мере за идентификацију робе које буде сматрао неопходним, а посебно ће размотрити да ли се товарни простор у коме се налази роба може пломбирати, односно да ли превозно средство поседује одобрење за превоз робе у транзиту издато у складу са прописима који се признају у земљи поласка.
10. Возила и контејнери која се сматрају одговарајућим за пломбирање у складу са осталим међународним Конвенцијама, на пример, Царинска конвенција о међународном транспорту робе на основу карнета TIR , 1975 (Анекси 2 или 7) или Царинском конвенцијом о контејнерима, 1972, сматрају се одговарајућим за пломбирање.
11. Царински службеник може донети одлуку да не пломбира превозно средство или паковање ако је опис робе у декларацији довољно прецизан да омогући лаку идентификацију робе (на пример: ако је унет број мотора и шасије када се у оквиру транзитног поступка превозе аутомобили, машине и слично).
12. Царински службеник приликом регистрације пуштања робе у транзитни поступак уноси у NCTS апликацију укупан број стављених пломби и њихове идентификационе ознаке. У случају да није било потребе да се ставе пломбе, царински службеник ће рубрике резервисане за унос података о пломбама оставити празне. Подаци о укупном броју стављених пломби и њихове идентификационе ознаке штампају се у рубрици D ТSАD.
13. У складу са одредбама члана 37. Додатка I ЦТ Конвенције, односно члана 323. Уредбе, царински службеник у полазној царинској испостави је дужан да утврди да ли је товарни простор погодан за пломбирање тако што ће проверити да ли:
14. се пломбе могу једноставно и ефикасно ставити;
15. је простор тако конструисан да када се роба износи или уноси, изношење или уношење оставља видљиве трагове, пломба се ломи или има знаке недозвољеног мењања;
16. нема скривене просторе у које је могуће сакрити робу;
17. царински органи могу лако приступити товарном простору и извршити његову контролу и контролу робе.
18. Царински службеник неће дозволити пуштање робе у транзитни поступак ако се идентификација робе не може обезбедити пломбирањем или другим средствима идентификације (нпр: опис робе). Полазна царинска испостава може дозволити носиоцу поступка да промени превозно средство под надзором царинског органа пре пуштања робе у транзитни поступак. Податке о новом превозном средству царински службеник мора регистровати у NCTS апликацији у полазној царинској испостави пре пуштања робе у транзит. У случају да се роба ипак не може пустити у транзитни поступак, царински службеник донеће одлуку о непуштању робе у транзитни поступак и то регистровати у NCTS апликацији у полазној царинској испостави, са образложењем којим доказује да се не може обезбедити идентификација робе пломбирањем или другим средством за идентификацију.
19. У случајевима када се превозно средство пломбира у полазној царинској испостави и превози робу до различитих одредишних царинаских испостава на основу више транзитних декларација или када се врши дотовар у више полазних царинских испостава царински орган у царинској испостави у којој су пломбе скинуте ради истовара дела пошиљке или дотовара, мора ставити нове пломбе и унети ове измене у рубрику F преосталих Т(S)АD.
20. Царински орган може на захтев носиоца поступка или његовог заступника, под условима објашњеним у Одељку V овог oбјашњења (Поједностављени поступци), одобрити употребу пломби посебне врсте. Носилац поступка којем је одобрена употреба пломби посебне врсте може користити ове пломбе у редовном поступку, а ако има и одобрење за овлашћеног пошиљаоца и у поједностављеном поступку. У редовном поступку царински службеник приликом регистрације пуштања робе у транзитни поступак уноси у NCTS апликацију укупан број стављених пломби посебне врсте и њихове идентификационе ознаке. У поједностављеном поступку укупан број стављених пломби и њихове идентификационе ознаке уноси у транзитну декларацију овлашћени пошиљалац робе. Подаци о укупном броју стављених пломби и њихове идентификационе ознаке штампају се у рубрици D ТSАD. Пломбе морају бити стављене пре пуштања робе у транзитни поступак.
	1. **Пуштање робе у транзитни поступак**
21. Када се обаве све формалности за пуштање робе у транзитни поступак и када царински службеник то региструје у NCTS апликацији, NCTS шаље носиоцу поступка или његовом заступнику поруку RS029 (Пуштено у транзит), а декларисаној одредишној царинској испостави шаље обавештење о најављеном приспећу пошиљке поруком IE001 (Обавештење о најављеном доласку). У случају ЦТ поступка, NCTS свакој декларисаној транзитној царинској испостави шаље обавештење о најављеном приспећу пошиљке поруком IE050 (Обавештење о најављеном транзиту). Обе поруке садрже податке из декларације (претходно обавештење о пошиљци) што омогућава наведеним царинским испоставама да планирају и припреме неопходне радње у вези са пошиљком.
22. У редовном поступку царински службеник штампа ТSАD из NCTS апликације. У поједностављеном поступку овлашћени пошиљалац робе штампа ТSАD из свог система у својим просторијама, а на основу обавештења које му је стигло поруком RS029 (Пуштено у транзит).
23. Оригинални примерци пратећих исправа враћају се носиоцу поступка који је дужан да их на захтев царинског органа стави на располагање. Царински службеник у полазној царинској испостави ће подсетити носиоца поступка да ТSАD мора да прати робу и буде предат свакој транзитној и одредишној царинској испостави.
24. **Евидентирање инцидента током превоза робе**

**до одредишне царинске испоставе**

1. Превозник је у обавези да без неоптребног задржавања допреми пошиљку и поднесе МRN најближој царинској испостави месно надлежној према месту где се превозно средство налази у следећим случајевима:{0>(a) the carrier is obliged to deviate from the itinerary prescribed in accordance with Article 298 of this Regulation due to circumstances beyond his control;<}100{>
	1. ако је превозник приморан да одступи од итинерера, услед околности ван његове контроле;<0}{0>(b) seals are broken or tampered with in the course of a transport operation for reasons beyond the carrier’s control;<}100{>
	2. ако су пломбе поломљене или неовлашћено измењене у току превоза, а превозник на то није могао утицати ;<0}{0>(c) under the supervision of the customs authority, goods are transferred from one means of transport to another means of transport;<}100{>
	3. ако је под надзором царинског органа роба претоварена из једног превозног средства у друго превозно средство;<0}{0>(d) imminent danger necessitates immediate partial or total unloading of the sealed means of transport;<}100{>
	4. ако је, због непосредне опасности, потребно делимично или потпуно истоварити превозно средство;<0}{0>(e) there is an incident which may affect the ability of the holder of the procedure or the carrier to comply with his obligations;<}100{>
	5. ако је дошло до незгоде која може утицати на способност носиоца поступка или превозника да испуни своје обавезе;<0}{0>(f) any of the elements constituting a single means of transport as referred to in Article 296(2) of this Regulation is changed.<}100{>

 ђ) ако се замени било који елемент који чини једно превозно средство.<0}

1. Ако сматра да се поступак транзита може наставити царинска испостава за регистрацију инцидента предузима све мере које сматра потребним, као што је постављање нових пломби. Релевантне информације који су у вези са предметним инцидентом уноси у систем НЦТС у улози „ЦИ регистрације инцидента“.
2. У случају претовара робе под царинским надзором надлежни царински орган не захтева допремање робе и МRN транзитне декларације у следећим случајевима:
	1. роба се претоварује у превозно средство без пломбе;
	2. носилац поступка или превозник за рачун носиоца поступка, доставља релевантне информације у вези са претоваром том царинском органу;<0}
	3. тај царински орган евидентира релевантне информације у NCTS.<0}
3. Када се замени било који од елемената који чине превозно средство, превозник може наставити транзитну операцију када се једна или више кола, односно вагона искључе из композиције железничких кола или вагона због техничких проблема;
4. Ако се промени вучно возило друмског возила без промене приколице или полуприколице, царински орган не захтева допремање робе заједно са MRN транзитне декларације, ако су испуњени сви следећи услови:<0}{0>(a) the holder of the procedure or the carrier on behalf of the holder of the procedure provides relevant information concerning the composition of the road vehicle to the customs authority of the Member State in whose territory that road vehicle is located;<}100{>
	1. носилац поступка или превозник за рачун носиоца поступка доставља релевантне информације у вези са саставом друмског возила том царинском органу;{0>(b) the relevant information is recorded in the electronic transit system by that authority.<}100{>
	2. тај царински орган евидентира релевантне информације у NCTS.<0}
5. Информације о инцидентима у NCTS уноси месно надлежна царинска испостава која преузима улогу „ЦИ регистрације инцидента“, и то уносом MRN транзитне декларације, чиме се захтевају подаци од полазне царинске испоставе. Након добијања података од полазне царинске испоставе „ЦИ регистрације инцидента“ евидентира инцидент и доставља полазној царинској испостави поруком IE180 („Обавештење о инциденту“).
6. Надлежни царински службеник у „ЦИ регистрације инцидента“ доноси одлуку да ли се транзитна операција може наставити без обзира на пријављене инцидента или доноси одлуку да се транзитна операција не може наставити при чему „ЦИ регистрације инцидента“ преузима улогу „одредишне ЦИ“ и окончава транзитни поступак.
7. „ЦИ регистрације инцидента“ поруком IE180 доставља информације о инциденту полазној царинској испостави, а систем полазне царинске испоставе поруком IE181 шаље податке свим декларасаним царинским испоставама, као и носиоцу поступка поруком IE182 .
8. **Поступак у транзитној царинској испостави**
9. У складу са дефиницијама датим у члану 3. Додатка I ЦТ Конвенције транзитна царинска испостава је царинска испостава која се налази на месту уласка или изласка у земљи уговорној страни ЦТ Конвенције:
* место уласка у земљу уговорну страну (на пример: царинска испостава Србије на граници између Србије и Хрватске за пошиљке које улазе на територију Србије или бугарска царинска испостава на граници између Србије и Бугарске за пошиљке које улазе на територију Бугарске),
* место изласка из земље уговорне стране када пошиљка напушта царинско подручје те земље уговорне стране током транзитне операције преко границе између те земље уговорне стране и треће земље која није уговорна страна ЦТ Конвенције (на пример: царинска испостава Србије на граници између Србије и Босне и Херцеговине за пошиљке које напуштају територију Србије, а одредиште им је у Хрватској).
	1. **Допремање робе декларисаној транзитној царинској испостави**
1. Сви MRN за које је стигла порука IE050 (Обавештење о најављеном транзиту) приказани су у NCTS апликацији у декларисаној транзитној царинској испостави. Када се роба допреми транзитној царинској испостави, царинском органу се морају предати роба и ТSАD. Подаци из декларације биће приказани царинском службенику када унесе MRN из ТSАD у NCTS апликацију.
2. Царински службеник у транзитној царинској испостави дужан је да:
3. региструје приспеће пошиљке у транзитну царинску испоставу у NCTS апликацији;
4. спроведе надзор над пошиљком која је приспела и, по потреби, односно у зависности од тога да ли постоји налог система анализе ризика, донесе одлуку о провери пошиљке и
5. донесе одлуку да ли се улазак пошиљке дозвољава или не:
* у случају да се улазак дозволи, царински службеник региструје прелазак границе у NCTS апликацији, а NCTS о томе шаље поруку IE118 (Обавештење о преласку границе) полазној царинској испоставии или
* у случају да се улазак не дозволи (на пример: транзитна царинска испостава није надлежна за спровођење поступка транзита за одређену врсту робе или у случају када на граничном прелазу не постоји инспекцијска служба, а роба подлеже инспекцијској контроли, итд.), царински службеник то региструје у NCTS апликацији и налаже враћање пошиљке у иностранство. У том случају NCTS неће послати поруку IE118 (Обавештење о преласку границе) полазној царинској испостави.
1. Када за унети MRN подаци из декларације нису доступни у NCTS апликацији у декларисаној транзитној царинској испостави, јер из техничких разлога порука IE050 (Обавештење о најављеном транзиту) није стигла или NCTS није могао да је обради, NCTS поруком IE114 (АТR захтев) тражи податке из декларације. NCTS земље поласка има рок од три минута да одговори поруком IE115 (АТR одговор). Када порука IE115 са подацима из декларације стигне, они ће бити приказани у NCTS апликацији.
2. Ако порука IE115 не стигне или NCTS не може да је обради, тј. подаци из декларације и даље не могу бити приказани у декларисаној транзитној царинској испостави, а испуњени су сви услови да се улазак пошиљке дозволи, царински службеник ће захтевати да се поднесе нова транзитна декларација.
	1. **Промена транзитне царинске испоставе – скретање са пута**
3. Роба се може превозити и преко транзитне царинске испоставе која није декларисана у ТSАD. У случају међународног скретања са пута, тј. ако се роба допреми транзитној царинској испостави у земљи којој није стигла порука IE050 (Обавештење о најављеном транзиту) NCTS ће, када царински службеник у тој транзитној царинској испостави унесе MRN у NCTS апликацију, поруком IE114 (АТR захтев) затражити податке из декларације. NCTS земље поласка има рок од три минута да одговори поруком IE115 (АТR одговор). Када порука IE115 са подацима из декларације стигне, они ће бити приказани у NCTS апликацији.
4. Царински службеник даље региструје у NCTS апликацији приспеће пошиљке у транзитну царинску испоставу и следи поступак наведен у Одељку III.1 овог oбјашњења.
5. Ако NCTS земље поласка из неког разлога одбије да пошаље податке из декларације, то ће бити назначено у поруци IE115 (АТР одговор) у пољу „АТR шифра разлога за одбијање“. Царински службеник у транзитној царинској испостави ће у том случају, као у и случају да по истеку три минута од слања поруке IE114 порука IE115 не стигне или NCTS не може да је обради, подробно размотрити разлоге за одбијање и донети одлуку да ли се транзитна операција може наставити на територији Републике Србије, тј. донети одлуку да ли ће наложити враћање пошиљке у иностранство или захтевати подношење декларације за НТ поступак.
6. Могући разлози за одбијање су:
	* шифра 1: пошиљка стигла на одредиште;
	* шифра 2: пошиљка је ушла у земљу, али још није изашла;
	* шифра 3: пошиљка је изашла из земље;
	* шифра 4: други разлози (морају бити наведени);
	* шифра 5: непознат МRN;
	* шифра 6: поништено;
	* шифра 7: није применљиво (NCTS/ТIR, АD, SМ).
7. Када поруком IE115 (АТR одговор) транзитној царинској испостави стигну подаци из декларације, у NCTS апликацији се могу појавити упозорења да је:
* пошиљка са обавезним итинерером;
* пошиљка већ прешла границу;
* гаранција не важи за земљу.
	1. **Провера допремљене робе у транзитној царинској испостави**
1. После предаје робе и ТSАD транзитној царинској испостави надлежни царински службеник може донети одлуку о провери допремљене робе засновану на локалној анализи ризика. Осим царинског службеника проверу може да наложи и Систем за анализу ризика у надлежности Одељења за анализу ризика. Налог за проверу се у оба случаја аутоматски креира у Систему за регистровање извештаја о извршеној контроли (IPS). Даља обрада декларације у NCTS апликацији је онемогућена све док се у IPS не региструје резултат провере из „Извештаја о извршеној контроли“.
2. Ако царински службеник није у могућности да изврши налог Система за анализу ризика, то мора јасно и потпуно да образложи у „Извештају о извршеној контроли“.
3. У случају да се провером не утврде неслагања или неправилности, царински службеник у транзитној царинској испостави ће дозволити да се ЦТ поступак настави на територији Републике Србије и регистровати прелазак границе у NCTS апликацији, а NCTS о томе шаље поруку IE118 (Обавештење о преласку границе) полазној царинској испостави.
4. У случају да се ЦТ поступак не може наставити на територији Републике Србије због неслагања утврђеног током провере, надлежни царински службеник у транзитној царинској испоставиће размотрити да ли ће дозволити улазак пошиљке или ће се транзитна операција зауставити на граници:
5. у случају да се дозвољава улазак пошиљке:
* транзитна царинска испостава ће преузети улогу одредишне царинске испоставе и завршити ЦТ поступак, тј. царински службеник ће следити поступак описан у Одељку V овог објашњења; и
* за пошиљку ће бити поднета нова транзитна декларација са усклађеним подацима. Транзитна царинска испостава ће преузети улогу полазне царинске испоставее и робу пустити у транзит по новој транзитној декларацији, тј. царински службеник ће следити поступак описан у Одељку II овог објашњења;
1. у случају да се транзитна операција зауставља на граници:
* транзитна царинска испостава ће преузети улогу одредишне царинске испоставе и завршити ЦТ поступак, тј. царински службеник ће следити поступак описан у Одељку V овог објашњења; и
* роба ће бити привремено задржана до доношења коначне одлуке.
1. У случају да се не дозволи наставак транзитне операције, роба се привремено задржава и покреће се прекршајни и/или управни поступак, а са робом ће се поступити у складу са одлуком из прекршајног и/или управног поступка. То су случајеви када је:
2. допремљена друга роба уместо робе обухваћене декларацијом;
3. утврђен мањак (допремљено је мање робе од робе обухваћене декларацијом);
4. утврђен вишак (допремљена је роба која није обухваћена декларацијом).
5. **Поступак у oдредишној царинској испостави**
6. Царински орган у декларисаној одредишној царинској испостави, по пријему поруке IE001 (Обавештење о најављеном доласку) има приступ свим подацима о роби обухваћеној транзитном декларацијом и може да пре приспећа пошиљке донесе одлуку о мерама које треба предузети, а нарочито да ли је потребно извршити проверу робе.
7. Роба пуштена у транзитни поступак, мора бити допремљена одредишној царинској испостави (у редовном поступку) или овлашћеном примаоцу робе (у поједностављеном поступку), заједно са ТSАD, у року за предају робе, при чему пломбе морају бити неповређене. У складу са одредбама члана 8. Додатка I ЦТ Конвенције, односно члана 199. став 3. Закона, носилац поступка, као и превозник и лице које прихвата робу на одредишту сносе одговорност за поштовање ове обавезе. Транзитни поступак ће бити завршен и обавеза носиоца поступка извршена, када се роба стављена у поступак транзита допреми, а документа предају одредишној царинској испостави, у складу са одредбама члана 48. (1) Додатка I ЦТ Конвенције, односно члана 199. став 2. Закона.
	1. **Допремање робе декларисаној одредишној царинској испостави**
8. Када се пошиљка допреми одредишној царинској испостави, роба, ТSАD и сва документа које захтева одредишна царинска испостава морају се предати царинском органу. Допрема робе и ТSАD, у складу са одредбама члана 45. Додатка I ЦТ Конвенције, односно члана 328. став 2. Уредбе, врши се у редовно радно време одредишне царинске испоставе.
9. Роба се мора допремити одредишној царинској испостави у року који одреди полазна царинска испостава. Рок за предају робе одредишној царинској испостави је одштампан у рубрици D ТSАD.
10. Ако последњи дан рока пада у дане када царински орган не ради, у складу са одредбама члана 80. Закона о општем управном поступку, рок истиче када протекне први наредни радни дан.
11. У случају када је до прекорачења рока за допремање робе одредишној царинској испостави дошло због околности на коjе превозник или носилац поступка није могао да утиче и за које је на захтев одредишне царинске испоставе дато задовољавајуће образложење, сматраће се да је роба допремљена у року, у складу са одредбама члана 45. Додатка I ЦТ Конвенције, односно члана 328. став 3. Уредбе. Одредишна царинска испостава при томе може узети у обзир: потврду о уласку превозног средства у терминал царинске испоставе ван редовног радног времена, временске неприлике, друштвене околности (као што су блокаде путева и друге врсте застоја), рачун из сервиса о извршеној поправци превозног средства, итд.
12. На надлежном царинском службенику у одредишној царинској испостави је да донесе одлуку о ваљаности доказа. Могући докази за непредвиђене околности који могу довести до прекорачења рока али због којих није одговоран превозник или носилац поступка су:
	* потврда полиције (у случају саобраћајне незгоде, крађе, итд.);
	* потврда здравствене службе (у случају пружене медицинске помоћи, итд.);
	* потврда ауто-сервиса о квару возила (у случају поправке возила);
	* доказ о кашњењу због штрајка, или неких других непредвиђених околности.
13. Сви MRN за које је стигла порука IE001 (Обавештење о најављеном доласку) приказани су у NCTS апликацији у декларисаној одредишној царинској испостави. Када царински службеник у одредишној царинској испостави унесе у NCTS апликацију MRN из Т(S)АD, приказаће му се подаци из декларације који су приспели у поруци IE001 (Обавештење о најављеном доласку).
14. Када се роба и ТSАD предају одредишној царинској испостави, царински службеник је дужан да:
15. провери да ли је лице које прихвата допремљену робу присутно у одредишној царинској испостави (нпр: прималац робе или шпедитер) и да ли је у складу са одредбама члана 123. став 5. Закона, поднело декларацију за привремени смештај или декларацију за следећи царински поступак за допремљену робу;
16. регистује приспеће пошиљке у NCTS апликацији, о чему NCTS обавештава полазну царинску испоставу поруком IE006 (Обавештење о доласку);
17. уколико не постоји налог система RMS, донесе одлуку о томе да ли ће се вршити провера пошиљке или не, укључујући и проверу царинских пломби.
18. Ако из техничких разлога порука IE001 (Обавештење о најављеном доласку) за унети MRN није стигла или NCTS није могао да је обради, NCTS поруком IE002 (Захтев за Обавештење о најављеном доласку) тражи податке из декларације. NCTS земље поласка има рок од три минута да одговори поруком IE003 (Одговор о очекиваном доласку). Када порука IE003 са подацима из декларације стигне, они ће бити приказани у NCTS апликацији.
19. Ако порука IE003 не стигне или NCTS не може да је обради, тј. подаци из декларације и даље не могу бити приказани у декларисаној одредишној царинској испостави, царински службеник ће даље следити поступак наведен у делу V.5.6 овог oбјашњења.
	1. **Промена одредишне царинске испоставе – скретање са пута**
20. Роба се може допремити и одредишној царинској испостави која није декларисана у ТSАD. У случају међународног скретања са пута, тј. ако се роба допреми одредишној царинској испостави у земљи којој није стигла порука IE001 (Обавештење о најављеном доласку) NCTS ће, када царински службеник у одредишној царинској испостави унесе MRN у NCTS апликацију, поруком IE002 (Захтев за Обавештење о најављеном доласку) затражити податке из декларације. NCTS земље поласка има рок од три минута да одговори поруком IE003 (Одговор о очекиваном доласку). Када порука IE003 са подацима из декларације стигне, они ће бити приказани у NCTS апликацији.
21. Царински службеник даље региструје у NCTS апликацији приспеће пошиљке у одредишну царинску испоставу и следи поступак наведен у Одељку V.1 овог oбјашњења.
22. Ако NCTS земље поласка из неког разлога одбије да пошаље податке из декларације, то ће бити назначено у поруци IE003 (Одговор о очекиваном доласку) у пољу „ААR шифра разлога за одбијање“.
23. Могући разлози за одбијање су:
	* шифра 1: пошиљка стигла на одредиште;
	* шифра 2: поништено;
	* шифра 3: непознат МRN;
	* шифра 4: други разлози.
24. Ако NCTS земље поласка из неког разлога одбије да пошаље податке из декларације или ако порука IE003 не стигне или NCTS не може да је обради, тј. подаци из декларације и даље не могу бити приказани у декларисаној одредишној царинској испостави, царински службеник ће даље следити поступак наведен у делу IV.5.6 овог објашњења.
	1. **Провера допремљене робе у oдредишној царинској испостави**
25. После предаје робе и ТSАD одредишној царинској испостави надлежни царински службеник може донети одлуку о провери допремљене робе. Осим царинског службеника проверу може да наложи и Систем за анализу ризика у надлежности Одељења за анализу ризика. Налог за проверу се у оба случаја аутоматски креира у Систему за регистровање извештаја о извршеној контроли (IPS). Даља обрада декларације у NCTS апликацији је онемогућена све док се у IPS не региструје резултат провере из „Извештаја о извршеној контроли“.
26. Ако царински службеник није у могућности да изврши налог Система за анализу ризика, то мора јасно и потпуно да образложи у „Извештају о извршеној контроли“.
27. У случају када надлежни царински службеник донесе одлуку да не изврши проверу, приликом регистрације завршетка транзита у NCTS апликацију уноси шифру резултата провере „А2 - сматра се задовољавајућим“, а NCTS шаље полазној царинској испостави поруку IE018 (Резултати контроле у одредишној царинској испостави). Одредбама члана 47. ЦТ Конвенције, односно члана 332. Уредбе, прописано је да одредишна царинској испостави обавештава полазну царинску испоставу о резултату провере најкасније трећег дана од дана када је роба допремљена одредишној царинској испостави, а у изузетним случајевима рок може бити продужен до шест дана. Ако се роба превози железницом, и једна или више кола односно вагона се искључе из композиције због техничких проблема, полазна царинска испостава обавештава се најкасније дванаестог дана од дана када је први део робе допремљен. Међутим, имајући у виду да у случајевима када није било провере, као и потребу да се транзитни поступак што брже оконча и ослободи поднето обезбеђење препорука је да се резултат провере шаље истог дана, а најкасније следећег радног дана.
28. Када донесе одлуку о провери, царински службеник одређује:
29. врсту контроле из падајуће листе (провера докумената, детаљан физички преглед робе, делимичан физички преглед робе, скенер или друго);
30. податке из царинске декларације који ће се контролисати; и
31. царинског службеника који ће извршити контролу.
32. Царински службеник који је одређен да изврши проверу то чини без одлагања, уз претходно штампање „Налога за контролу“ из IPS.
33. По завршетку провере, надлежни царински службеник без одлагања уноси резултат провере у IPS.
34. Уколико провером нису утврђена неслагања, надлежни царински службеник приликом регистрсција завршетка транзита у NCTS апликацију уноси шифру резултата провере „А1 - задовољавајући”, а NCTS шаље полазној царинској испостави поруку IE018 (Резултат провере у одредишној царинској испостави). Царински службеник мора унети резултат провере истог дана када је извршена провера, а најкасније у року од 3 дана од допремања робе одредишној царинској испостави. У случајевима где се примењује поједностављени поступaк на одредишту, резултат провере се шаље на основу података из поруке RS044 (Напомене при истовару), коју овлашћени прималац робе мора послати у року наведеном у Одобрењу за поједностављени поступак.
35. Уколико се провером утврде неслагања, приликом регистрације завршетка транзита у NCTS апликацији се уноси шифра резултата провере „А5 – мања неслагања“ или „B1 - незадовољавајући“.
36. Шифра „А5 – мања неслагања“ користи се у следећим случајевима:
37. ако су утврђенa мањa неслагања, али није настао царински дуг, као, на пример, у следећим ситуацијама:
38. прекорачење рока допреме робе,
39. погрешне регистарске ознаке превозног средства,
40. оштећена царинска обележја,
41. нису унети догађаји на путу,
42. разлика у тежини или паковању робе (настала услед непажње или разлике у означавању паковања).
43. ако се услед утврђених неправилности спроводи само прекршајни поступак; или
44. ако се утврди вишак робе или друга врста робе, а царински дуг је одмах наплаћен или се роба ставља у привремени смештај или следећи царински поступак. Имајући у виду да су у том случају или наплаћене царинске дажбине или је роба стављена под царински надзор, нема разлога да се транзитни поступак не оконча.
45. Шифра „Б1 - незадовољавајући“ користи се у случајевима када се утврде већа неслагања, односно само у случајевима када може настати царински дуг, као што је, на пример, утврђен мањак робе, или је допремљена нека друга роба. Уношењем шифре „Б1 - незадовољавајући“ аутоматски се поново задужује гаранција за процењени износ царинских дажбина, а NCTS шаље поруку RS019 (Обавештење о неслагањима) носиоцу поступка или његовом заступнику којом га обавештава о утврђеним неслагањима.
46. Одредишна царинска испостава је утврдила мањак робе у односу на пријављену, али није у могућности да утврди и како је до мањка дошло. У том случају уноси се шифра „Б1“ и тражи да неслагања реши полазна царинска испостава. MRN прелази у статус „Решавање неслагања“. Даље су могући следећи случајеви:
47. Да полазна царинска испостава реши неслагања (нпр: установи да део пошиљке који недостаје није ни утоварен на превозно средство) о чему NCTS шање поруку RS049 "Обавештење о решеним неслагањима" с позитивним одговором одредишној царинској испостави и транзитни поступак се окончава. Транзитна декларација се аутоматски пребацује у "Роба пуштена за следећи поступак". У случају да је прималац електронски послао обавештење о доласку (послата порука RS007), обавештава се поруком "Обавештење о пуштању робе" (RS025) о пуштању робе из транзитног поступка.
48. Да полазна царинска испостава не реши неслагања, односно установи да је настао царински дуг и MRN прелази у статус „Чека на почетак наплате“. У том случају полазна испостава покреће поступак наплате, утврђивањем надлежног царинског органа за наплату царинског дуга.
49. Ако се неслагања не отклоне у року од 13 дана од слања негативних резултата прегледа, полазна ЦИ аутоматски обавештава одредишну ЦИ. ТЦД остаје у фолдеру "Решавање неслагања". Полазна ЦИ треба да настави с решавањем неслагања и да донесе коначну одлуку.
50. У случајевима наведеним у Одељку V.3.) тачка 9. и 10. овог објашњења надлежни царински службеник мора унети у IPS апликацију и NCTS апликацију све детаље о неслагањима утврђеним током провере у одредишној царинској испостави.
	1. **Делимично пуштање робе**
51. Пошиљка која садржи две различите појединачне пошиљке или наименовања робе (различити примаоци А-Б) стиже на одредиште. Приликом контроле, роба из једне појединачне пошиљке или наименовања робе (прималац А) су у реду, али на роби друге појединачне пошиљке (прималац Б) утврђена су већа неслагања. Роба за примаоца А може се ставити у следећи царински поступак, а роба с неслагањима (прималац Б) ће бити задржана док се неусаглашености не реше.
52. У случају да је резултат контроле А5 (мања неслагања) или Б1 (незадовољавајуће), статус пошиљке подешава се на „Делимично пуштање“.
53. Царински службеник мора да донесе одлуку о пуштању целе пошиљке или само једног њеног дела за који нису утврђена никаква неслагања.
54. Помоћу дугмета „Делимично пуштање“, царински службеник може да изабере:
	1. Показатељ пуштања у случају да је шифра резултата провере Б1
		1. 2 – делимично пуштање робе – показује које ставке могу бити пуштене
		2. 4 – роба не може бити пуштена.Транзитна декларација прелази у фолдер „Решавање неслагања“. Након што се добије порука IE049 из полазне царинске испоставе, пошиљка може да буде пуштена или може бити покренута наплата.
	2. Показатељ пуштања у случају да је шифра резултата провере А5
		1. а. 1-потпуно пуштање робе – транзит се окончава
		2. б. 4 – делимично пуштање робе – транзит се окончава

Транзитна декларација прелази у фолдер „Роба је пуштена“ у следећи поступак.

* 1. **Завршетак формалности у одредишној царинској испостави**
1. Пошто су извршене све провере, царински службеник региструје завршетак транзита у NCTS апликацији уз уношење шифре резултата провере. NCTS шаље полазној царинској испостави поруку IE018 (Резултат провере у одредишној царинској испостави). Порука о резултату провере је неопходна за окончање транзитног поступка у полазној царинској испоставии. Ако порука IE018 садржи шифру резултата провере „А1 - задовољавајући“, „А2 - сматра се задовољавајућим“ или „А5 - неслагања“, NCTS шаље царинском органу обезбеђења поруку IE204 (Ослобађање употребљеног обезбеђења) како би се гаранција ослободила.
2. У случају да је роба пуштена у транзит кроз NCTS систем у полазној царинској испостави, али NCTS систем у одредишној царинској испостави у време када јој је роба допремљена није доступан, надлежни царински службеник у одредишној царинској испостави је дужан да:
3. на ТSАD стави забелешку да NCTS систем није доступан;
4. на ТSАD стави забелешку о врсти провере која је извршена, укључујући шифру резултата провере;
5. оконча поступак на основу ТSАD; и
6. региструје завршетак транзитног поступка кроз NCTS апликацију када NCTS систем буде поново доступан.
7. Ако је NCTS систем недоступан дуже од два дана, oдредишна царинска испостава је дужна да пошаље оверени примерак ТSАD у којем је рубрика I (Контрола у одредишној царинској испостави) попуњена, потписана и оверена печатом на адресу царинског органа из простора са десне стране рубрике 8 ТSАD уз попуњен образац TC20А.
	1. **Специфичне ситуације у одредишној царинској испостави**
8. У овом Одељку су ближе објашњене специфичне ситуације у одредишној царинској испостави:
9. издавање потврде о пријему робе (ТC11);
10. издавање алтернативног доказа;
11. предаја робе и ТSАD ван редовног радног времена или на неком другом месту које је одобрио царински орган;
12. регистрација догађаја у току пута;
13. друге неправилности; и
14. допремање робе и транзитних докумената одредишној царинској испостави када подаци из декларације не постоје у NCTS апликацији.
	* 1. **Издавање потврде (ТC11) од стране oдредишне царинске испоставе**
15. На захтев лица које преда робу и транзитна документа одредишној царинској испостави, царински службеник издаје потврду на обрасцу ТC11. Образац потврде ТC11 мора бити у складу са Прилогом B10. Додатка III ЦТ Конвенције, односно Прилогом 31. Уредбе. Лице које захтева издавање потврде дужно је да је попуни пре него што је поднесе царинском службенику на оверу. Ова потврда се, међутим, не може се користити као алтернативни доказ за окончање поступка у полазној царинској испостави.
16. Потврда представља доказ носиоцу поступка да је превозник предао робу и транзитна документа одредишној царинској испостави. Потврда има значај када полазна царинска испостава не добије поруку IE006 (Обавештење о доласку) и започне поступак провере завршетка транзитног поступка. У тим случајевима носилац поступка ће бити у прилици да полазној царинској испостави поднесе ову потврду у којој стоји којој одредишној царинској испостави су предати роба и документа.
17. Лице које захтева издавање потврде у одредишној царинској испостави ће попунити образац ТC11 тако што ће читко унети:
	* место, назив и шифру одредишне царинске испоставе;
	* врста транзитне декларације као што стоји у рубрици 1 ТSАD (NТ, Т1, Т2, Т-);
	* МRN;
	* датум; и
	* место, назив и шифру полазне царинске испоставе.
18. Пре оверавања потврде ТC11, царински службеник у одредишној царинској испостави ће проверити да ли је:
	* употребљен исправан образац ТC11;
	* ТC11 читко попуњен;
	* ТC11 правилно попуњен; и
	* постоје околности које спречавају издавање потврде.
19. Потврда може да садржи и друге податке. На пример, уобичајено је да носилац поступка тражи од превозника да му достави оверену потврду. Адреса на коју потврда треба да буде достављена може да су упише на полеђини потврде. Одредишна царинска испоставаа нема обавезу да оверену потврду пошаље поштом на ту адресу, али, уколико је то потребно, може то да учинии. Уобичајено је да носилац поступка тражи од превозика да му он достави оверену потврду.
	* 1. **Издавање алтернативног доказа од стране одредишне царинске испоставе**
20. Носилац поступка може захтевати од одредишне царинске испоставее да му изда алтернативни доказ да је транзитни поступак исправно завршен. Овај захтев може бити поднет већ приликом предаје робе и транзитних докумената одредишној царинској испостави. Лице које тражи алтернативни доказ приликом предаје робе и тразитних докумената се сматра заступником носиоца поступка. Одредишна царинска испостава ће оверити примерак ТSАD само уколико нису утврђене неправилности за ту транзитну операцију.
21. Издавање алтернативног доказа спроводи се у складу са одредбама члана 45. став 4. Додатка I ЦТ Конвенције, односно члана 331. Уредбе, у виду примерка ТSАD, који се подноси одредишној царинској испостави на оверу. Овера обухвата:
	* потпис овлашћеног царинског службеника;
	* печат одредишне царинске испоставе;
	* датум; и
	* напомену „Алтернативни доказ – 99202“.
		1. **Предаја робе и документације ван радног времена и места одредишне царинске испоставе**
22. По правилу, роба и транзитна документа морају се предати одредишној царинској испостави у редовно радно време.
23. Међутим, шеф одредишне царинске испоставе или царински службеник којег за то одреди, може дозволити предају робе и транзитних докумената и ван редовног радног времена и на неком другом месту које је царински орган одобрио у складу са одредбама члана 45. Додатка I ЦТ Конвенције, односно члана 328. Уредбе, уколико постоје расположиви ресурси за спровођење адекватних провера. Образац одобрења за одобрено место дат је у **Прилогу 9** овог објашњења. Могуће трошкове царинског органа настале приликом спровођења провере сноси прималац робе на одредишту.
	* 1. **Остале неправилности**
24. Уобичајено је да роба током транзитног поступка буде обезбеђена пломбама. Царински службеник у одредишној царинској испостави проверава да ли су пломбе неоштећене и резултат провере пломби уноси у NCTS апликацију приликом регистрације завршетка транзита.
25. У случају поједностављеног поступка на одредишту, резултат провере пломби овлашћени прималац робе је дужан да унесе у Обавештење о доласку (порука RS007). Ове податке ће NCTS касније уградити у поруку IE018 (Резултат провере у одредишној царинској испостави) коју шаље полазној царинској испостави.
26. Ако се утврди да су пломбе оштећене, надлежни царински службеник је дужан да донесе одлуку о провери допремљене робе.
	* 1. **Допремање робе и транзитних докумената одредишној царинској испостави када подаци из декларације не постоје у NCTS** **апликацији**
27. Када из техничких разлога или због међународног скретања са пута одредишној царинској испостави није стигла порука IE001 (Обавештење о најављеном доласку) и када царински службеник у одредишној царинској испостави унесе MRN са предатог ТSАD у NCTS апликацију, NCTS поруком IE002 (Захтев за Обавештење о најављеном доласку) тражи податке из декларације од земље поласка.
28. Ако по истеку три минута од слања поруке IE002 не стигне порука IE003 (Одговор о очекиваном доласку) или стигне „негативна“ порука IE003 (са шифром разлога за одбијање) надлежни царински службеник у одредишној царинској испоставии може прихватити ТSАD за контролу предате робе.
29. У таквим случајевима је обавезно извршити детаљну проверу пошиљке и царински службеник је дужан да:
30. на ТSАD стави забелешку да подаци из декларације нису доступни у NCTS;
31. на ТSАD стави забелешку о врсти провере која је извршена, укључујући шифру резултата провере ;
32. региструје завршетак транзитног поступка кроз NCTS апликацију у тзв. „резервном“ поступку; и
33. пошаље оверени примерак Т(S)АD у којем је рубрика I (Контрола у одредишној царинској испостави) попуњена, потписана и оверена печатом на адресу царинског органа из простора са десне стране рубрике 8 Т(S)АD уз попуњен образац TC20a.
34. **Поједностављени поступци**
35. У основи сви поједностављени транзитни поступци могу се поделити на поједностављења која се односе на привредне субјекте и поједностављења која су специфична у односу на врсту транспорта.
36. Врсте поједностављених поступака у транзиту:
* Заједничка гаранција и ослобођење од полагања гаранције („Објашњење о полагању гаранције у заједничком транзитном поступку“);
* Употреба пломби посебне врсте;
* Овлашћени пошиљалац робе;
* Овлашћени прималац робе;
* Овлашћени прималац за потребе TIR;
* Употреба електронског товарног листа као транзитне декларације за ваздушни саобраћај;
* Употреба декларације са смањеним сетом података за превоз робе у ваздушном и железничком саобраћају.

**VI.1) Општи услови за поједностављење и поступак издавања одобрења**

1. Подносилац захтева за поједностављени поступак мора да испуни следеће опште услове:
	1. Подносилац захтева мора бити пословно настањен у Републици Србији. Уколико је подносилац захтева физичко лице, оно мора бити држављанин Републике Србије. Ако је подносилац захтева правно лице, то лице мора имати седиште, регистровани огранак, представништво или сталну пословну јединицу на територији Републике Србије;
	2. Подносилац захтева изјави да ће редовно користити национални или заједнички транзитни поступак. У случајевима када је поднет захтев за поједностављени поступак за овлашћеног примаоца робе, подносилац изјави да редовно прима робу која је стављена у транзитни поступак. У случајевима када је поднет захтев за статус овлашћеног примаоца за TIR поступак, подносилац изјави да ће редовно примати робу која је у TIR поступку. Услов да подносилац захтева редовно користи транзитни поступак сматра се испуњеним у случају овлашћеног пошиљаоца у националном/заједничком транзитном поступку када подноси бар једну транзитну декларацију недељно или не мање од 50 транзитних декларација годишње, а у случају овлашћеног примаоца за национални/заједнички транзитни поступак када редовно прима робу по транзитним декларацијама у својим просторима бар једном недељно или не мање од 50 транзитних декларација годишње. У случају овлашћеног примаоца за TIR поступке тај број може бити мањи ако подносилац захтева има одобрење за овлашћеног примаоца у националном/заједничком транзитном поступку и у том случају укупан број транзитних операција не сме бити мањи од 50 годишње;
	3. Подносилац захтева није починио озбиљну повреду царинских или пореских прописа или није учестало кршио те прописе, нити је починио тешка кривична дела која се односе на његову привредну делатност:
	4. Подносилац захтева показује висок ниво контроле својих операција и протока робе, путем система управљања пословном и, по потреби, транспортном евиденцијом, које омогућавају вршење одговарајућих царинских контрола. Надлежни царински орган ће издати одобрење уколико полазна царинска испостава или одредишна царинска испостава могу лако и брзо да врше надзор и спроводе неопходне контроле, а потребне контроле и остале административне мере нису у несразмери са захтевима подносиоца захтева;
	5. Подносилац захтева има практичне стандарде оспособљености или стручне квалификације који се непосредно односе на делатност коју обавља, односно да има доказ о положеном стручном испиту за заступање у царинском поступку у случеју шпедитерских предузећа, односно потврду о одслушаној обуци.
2. Захтев за одобрење коришћења поједностављења мора да буде датиран и потписан, а може се користити образац дат у **Прилогу 3** овог објашњења. Подносилац захтева одговоран је за:
3. тачност и потпуност података наведених у захтеву; и
4. веродостојност и тачност свих исправа приложених уз захтев.
5. По пријему захтева царинарница без одлагања, а најкасније у року од 8 дана од пријема захтева, проверава да ли су услови за прихватање захтева прописани одредбама члана 4. Уредбе испуњени.
6. Ако царинарница утврди да захтев не садржи све потребне информације, царински орган ће затражити од подносиоца захтева да достави релевантне информације у разумном року не дужем од 30 дана. Уколико нису испуњени неки од услова за прихватање захтева предвиђених у члану 4. Уредбе, или у року који је одредио царински орган подносилац захтева не достави тражене информације, захтев се не прихвата, о чему се подносилац захтева обавештава
7. Када царинарница прихвати захтев, Одсек за управни поступак надлежне царинарнице проверава услове наведене у тачки 1. подтачка а), б), в) и д), док надзорна царинска испостава, односно полазна царинска испостава у случају одобравања поједностављеног поступка за овлашћеног пошиљаоца и употребе пломби посебне врсте, односно одредишна царинска испостава у случајевима поједностављеног поступка овлашћеног примаоца, врши проверу испуњености услова наведеног у тачки 1. подтачка г) овог објашњења. Уколико није испуњен неки од наведених услова захтев се одбија, а уколико су услови испуњени Одсек за управни поступак надлежне царинарнице доноси одобрење.
8. Одобрење ступа на снагу од дана који је различит у односу на дан када га подносилац прими или се сматра да га је примио у следећим случајевима:
9. ако ће одобрење повољно утицати на подносиоца захтева, па је подносилац захтева затражио други датум ступања на снагу, у ком случају одобрење ступа на снагу од датума који је тражио подносилац захтева под условом да је он каснији од датума од ког би био примењив у складу са тачком 4.;
10. ако је претходно одобрење издато са временским ограничењем и једини циљ тренутне одлуке је да се продужи његово важење, у ком случају одобрење ступа на снагу од дана након истека рока важења претходног одобрења;
11. ако је ступање на снагу одобрења условљено завршетком одређених формалности од стране подносиоца захтева, у ком случају одобрење ступа на снагу од дана када подносилац прими, или се сматра да је примио, обавештење од надлежних царинских органа у коме се наводи да су формалности успешно завршене.

**VI.2) Провера критеријума**

**VI.2.1) Провера критеријума „поштовање прописа“**

1. Одредбом члана 28. став 1. тачка 1. Закона за овај критеријум прописано је одсуство било које озбиљне повреде или поновљених повреда царинских и пореских прописа, укључујући непостојање кривичних дела која се односе на привредну делатност подносиоца захтева.
2. Ако је подносилац захтева пословно настањен мање од три године, царински орган испуњење овог критеријума процењује на основу евиденција и информација које су му на располагању.
3. Овај критеријум на основу члана 28. Уредбе, ако је подносилац захтева физичко лице, сматра се испуњеним ако, у последње три године, подносилац захтева и, где је примењиво, запослени одговоран за царинска питања подносиоца захтева, нису правноснажно оглашени одговорним за озбиљан или поновљен прекршај царинских и пореских прописа нити су починили тежа кривична дела у вези са својом привредном делатношћу.
4. Ако подносилац захтева није физичко лице, овај критеријум сматра се испуњеним ако у последње три године, није правоснажно оглашено одговорним за озбиљан или поновљен прекршај царинских и пореских прописа, нити је починило тежа кривична дела у вези са својом привредном делатношћу, неко од следећих лица:
5. подносилац захтева;
6. одговорно лице подносиоца захтева или лице које врши контролу над његовим управљањем;
7. запослени одговоран за царинска питања подносиоца захтева.
8. Сматраће се да је овај критеријум испуњен, ако надлежни царински орган, обзиром на број или обим царинских поступака подносиоца захтева сматра да је повреда прописа незнатна и не доводи у сумњу „добру веру“ подносиоца захтева.
9. У току поступка контроле подносиоца захтева, а у односу на наведени критеријум, утврђује се:
10. начин спровођења царинских поступака;
11. поступање у случају када дође до повреде царинских прописа у погледу њиховог обима, тежине, општих решења које предузима подносилац захтева, и усвајање корективних мера;
12. активности које се предузимају од стране руководства подносиоца захтева у циљу спровођења одговарајућих мера које би могле да смање или у потпуности спрече повреде царинских прописа.
13. Такође, спроводе се и провере на основу информација које је подносилац захтева доставио царинском органу, екстерних провера, информација добијених у току разговора са подносиоцем захтева, извештаја достављених од свих царинарница и других расположивих извора.

**VI.2.2) Провера критеријума „задовољавајући систем вођења пословне евиденције и евиденције о превозу робе"**

1. Одредбом члана 28. став 1. тачка 2. Закона за овај критеријум прописано је поседовање високог нивоа контроле активности и протока робе од стране подносиоца захтева, кроз задовољавајуће вођење пословне евиденције и, по потреби, евиденције о превозу робе, која омогућава одговарајуће царинске контроле.
2. Овај критеријум на основу члана 29. Уредбе сматра се испуњеним, ако подносилац захтева испуни следеће услове:
3. води рачуноводствени систем у складу са општеприхваћеним рачуноводственим начелима, што омогућава царинску контролу која се заснива на ревизији и води архивску евиденцију података којом се обезбеђује ревизорски траг од тренутка уноса података у евиденцију;
4. евиденције које воде у царинске сврхе интегрисане су у његов рачуноводствени систем или омогућавају вршење унакрсних провера инфомација са рачуноводственим системом;
5. омогућава царинском органу физички или електронски приступ својим рачуноводственим системима, и по могућству, трговачким евиденцијама и евиденцијама о превозу;
6. има логистички систем којим се идентификује домаћа и страна роба и наводи, по потреби, локација робе;
7. има административну организацију која одговара врсти и обиму пословања и која је погодна за управљање прометом робе и има унутрашњу контролу која омогућава спречавање, откривање и исправљање грешака, као и спречавање и откривање незаконитих или непрописних трансакција;
8. има, по потреби, задовољавајуће процедуре за управљање дозволама и одобрењима издатим у складу са мерама трговинске политике или у вези са трговином пољопривредним дозволама;
9. има задовољавајуће архивирање евиденција и података и заштиту од губитка података;
10. обезбеђује услове да одговарајући запослени добију налог да обавесте царински орган кад год открију потешкоће при испуњавању постављених услова и утврђује процедуре за обавештавање царинских органа о таквим потешкоћама;
11. има одговарајуће мере безбедности за заштиту рачунарског система од неовлашћеног приступа и за обезбеђење документације;
12. има, по потреби, задовољавајуће процедуре за управљање увозним и извозним дозволама у вези са забранама и ограничењима, укључујући и мере за разликовање робе која подлеже забранама и ограничењима од друге робе и мере за обезбеђење поштовања тих забрана и ограничења.
13. У циљу провере, подносилац захтева ће омогућити надлежном царинском органу физички или електронски приступ царинским и тамо где је то могуће, подацима о превозу робе.
14. Постојање књиговодственог система кроз разговор са подносиоцем захтева или његовим заступником утврђује се на основу следећих чињеница:
15. Постојање и начин спровођења одређених процеса у књиговодству;
16. Проверено познавање релевантног књиговодственог и логистичког софтвера на конкретним пословима везано за одлуке које је царински орган донео у царинским поступцима;
17. Способност да се пронађу конкретни документовани случајеви везано за одлуке које је царински орган донео у царинским поступцима;
18. Да ли постоји одговарајуће вођење увозних или извозних дозвола или овлашћења везаних за мере трговинске политике или трговину пољопривредним поризводима;
19. Провера да ли постоје интерни прописи везани за књиговодство (у складу са опште прихваћеним рачуноводственим стандардима);

ђ) Проверен начин архивирања царинске и књиговодствене документације подносиоца захтева (тип архиве, у власништву/изнајмљено) и коришћење услуга архивирања, провера приступа архиви, провера да ли постоје и начин евидентирања позајмљених и враћених докумената);

1. Проверено постојање и начин спровођења утврђених процеса у области контроле (интерни прописи/процедуре везане за спровођење интерне провере, проверено спровођење интерне контроле за период који следи).
2. Разговор са подносиоцем захтева/заступником, који мора да потврди постојање и фунцкионисање логистичког система утврђује се на следећи начин:
3. Проверено постојање и начин спровођења утврђених логистичких процеса (куповина, пријем, складиштење, дистрибуција и продаја робе);
4. Контрола прилагођених процеса пописивања (постојање интерних прописа / доказа за решавање разлика у унешеном стању, доказ о спровођењу пописа);
5. Проверено познавање релевантног логистичког софтвера у конкретним пословним случајевима по доношењу одлука од стране надлежних царинских органа у процесу царињења (евиденција о складиштењу, провера документације везане за пријем/излаз/ складиштење робе/материјала);
6. Контрола логистичког система који прави разлику између домаће и стране робе;
7. Контрола логистичког система који прави разлику између добављача из Србије и осталих;

ђ) Контрола постојања интерних процедура из области логистике.

1. Напред наведено се утврђује и кроз проверу:
2. података из екстерних извора;
3. информација добијених у току разговора.

**VI.2.3. Провера критеријума „практични стандарди стручности или професионалних квалификација"**

1. Одредбом члана 28. став 1. тачка 4. Закона, за овај критеријум потребни су практични стандарди стручности или професионалних квалификација који су у непосредној вези са активношћу која се спроводи.
2. Овај критеријум на основу члана 31. Уредбе сматра се испуњеним ако је:
3. У случајевима када је подносилац захтева предузеће које се бави пословима међународне шпедиције, лице (у зависности од величине може бити и више лица) одговорно за царинска питања успешно завршило обуку о царинским прописима, а коју пружа:
* царински орган - у виду доказа о положеном стручном испиту за царинске заступнике у Управи царина;
* образовна установа коју, у сврхе таквог оспособљавања, признаје царински орган или тело надлежно за професионалну обуку;
* струковно или трговинско удружење које признаје царински орган или које је акредитовано, у сврхе таквог оспособљавања.

1. У случајевима када подносилац захтева није предузеће које се бави пословима међународне шпедиције, лице (у зависности од величине може бити и више лица) одговорно за царинска питања доставило доказ о успешно завршеној обуци о царинским прописима, а коју пружа:
* царински орган - у виду потврде о успешно завршеној обуци;
* образовна установа коју, у сврхе таквог оспособљавања, признаје царински орган или тело надлежно за професионалну обуку;
* струковно или трговинско удружење које признаје царински орган или које је акредитовано, у сврхе таквог оспособљавања.
1. У поступку спровођења контроле подносиоца захтева практични стандард стручности значи да подносилац захтева или особа надлежна за царинска питања подносиоца захтева морају да докажу искуство у познавању царинских прописа и решавању царинских питања.
2. Наведени критеријум утврђује се на основу свих доступних информација, на основу разговора у поступку контроле, одобрења која су претходно издата подносиоцу захтева и др.

**VI.3.) Доношење одобрења**

1. Ако се након извршене контроле утврди да подносилац захтева испуњава све прописане критеријуме царинарница доноси одбрење.
2. Одобрење се доноси у писаној форми. За доношење одобрења могу се користити обрасци из прилога овог објашњења.
3. Поступак за издавање одобрења или одбијање захтева морају бити у складу са одредбама Закона о општем управном поступку, Царинског закона, Уредбе, као и са одредбама ЦТ Конвенције.
4. Одобрење ступа на снагу од дана када га подносилац захтева прими, или се сматра да га је примио, а царински орган га спроводи од тог дана. Одобрење важи без временског ограничења.
5. Одобрење ступа на снагу од дана који је различит у односу на дан када га подносилац прими или се сматра да га је примио у следећим случајевима:
6. ако ће одобрење повољно утицати на подносиоца захтева па је подносилац захтева затражио други датум ступања на снагу, у ком случају одобрење ступа на снагу од датума који је тражио подносилац захтева под условом да је он каснији од датума од ког би био примењив у складу са тачком 4;
7. ако је претходно одобрење издато са временским ограничењем и једини циљ тренутне одлуке је да се продужи његово важење, у ком случају одобрење ступа на снагу од дана након истека рока важења претходног одобрења;
8. ако је ступање на снагу одобрења условљено завршетком одређених формалности од стране подносиоца захтева, у ком случају одобрење ступа на снагу од дана када подносилац прими, или се сматра да је примио, обавештење од надлежних царинских органа у ком се наводи да су формалности успешно завршене.
9. Царински органи прате услове које носилац одобрења треба да испуни. Они, такође, прате испуњење обавеза које проистичу из тог одобрења. Ако носилац одобрења има седиште у Републици Србији мање од три године, царински орган пажљиво прати носиоца у првој години након издавања одобрења.

**VI.4.) Поништавање, укидање и измена одобрења**

1. Носилац одобрења обавештава царинске органе о свим околностима насталим после давања одобрења, а које могу да утичу на његово даље важење или садржину.
2. Царински орган поништава одобрење ако су испуњени следећи услови:
3. одобрење је издато на основу нетачних или непотпуних података;
4. носилац одобрења је знао или је оправдано требало да зна да су подаци нетачни или непотпуни;
5. да су информације биле тачне и потпуне, одлука о одобрењу би била другачија.
6. Одобрење се може укинути или изменити, осим у случајевима из тачке 2.:
7. један или више услова за давање одобрења нису били или више нису испуњени; или
8. на захтев носиоца одобрења.
9. Одлука о поништењу, укидању или изменама доставља се носиоцу одобрења без одлагања.
10. Поништење одобрења ступа на снагу од дана када је првобитно одобрење ступило на снагу, осим ако није другачије наведено у одлуци у складу са царинским прописима.
11. Укидање или измена одобрења ступа на снагу од дана када их подносилац захтева прими или се сматра да их је примио. Међутим, у изузетним случајевима када оправдани интереси носиоца одобрења то налажу, царински орган може одложити датум када укидање или измена ступа на снагу. Датум кад одлука ступа на снагу мора бити наведен у решењу о укидању или измени одобрења.

**VI.5.) Поновна процена одобрења**

1. Царински орган надлежан за издавање одобрења поново процењује одобрење у следећим случајевима:
2. ако постоје промене у релевантним прописима који утичу на одобрење;
3. ако је то потребно, као резултат извршеног надзора;
4. ако је то потребно због информација које је доставио носилац одобрења или други органи.
5. Царински орган надлежан за издавање одобрења обавештава носиоца одобрења о резултатима поновне процене.

**VI.6.) Суспензија одобрења**

1. Царински орган надлежан за издавање одобрења суспендује одобрење уместо да га поништи, укине или измени, ако:
2. царински орган сматра да постоји довољан основ за поништење, укидање или измену одобрења, али још увек нема све потребне податке да одлучи о поништењу, укидању или изменама;
3. тај царински орган сматра да нису испуњени услови за одобрење или да носилац одобрења не испуњава обавезе из одобрења, и да је потребно да се дозволи носиоцу одобрења да предузме мере како би се осигурало испуњавање услова или извршење обавеза;
4. носилац одобрења захтева суспензију, јер привремено није у могућности да испуни услове за добијање одобрења или за извршење обавеза из тог одобрења.
5. У случајевима из тач. 1. подтачка б) и в), носилац одобрења обавештава царински орган надлежан за издавање одобрења о мерама које ће предузети како би обезбедио испуњење услова или извршење обавеза, као и о временском року који му је потребан да би предузео те мере.
	1. **Период суспензије одобрења**
6. Период суспензије који је одредио надлежни царински орган одговара временском периоду потребном да тај царински орган утврдо да ли су испуњени услови за поништење, укидање или измену одобрења, али не може бити дужи од 30 дана.
7. Међутим, ако царински орган сматра да носилац одобрења не може да испуни критеријуме из члана 57. став 1. тачка б), ЦТ Конвенције, односно члана 28. став. 1. тачка 1) Закона, одобрење се суспендује док се не утврди да ли је дошло до тежег прекршаја или учесталог кршења од стране неког од следећих лица:
8. носиоца одобрења;
9. одговорног лица у привредном друштву које је носилац одобрења или које врши контролу над његовим управљањем;
10. лица одговорног за царинска питања у привредном друштву које је носилац датог одобрења.
11. У случајевима из тачке 1. подтачка б) и в) део V.4 овог објашњења, период суспензије који је утврдио царински орган надлежан за издавање одобрења одговара временском року који је саопштио носилац одобрења у складу са одредбама члана 67. став 2. ЦТ Конвенције, односно члана 14. став 2. Уредбе. Период суспензије може, по потреби, да се додатно продужи на захтев носиоца одобрења.
12. Период суспензије може бити додатно продужен за временски рок који је потребан надлежном царинском органу да провери да ли те мере обезбеђују испуњење услова или извршење обавеза, с тим да тај временски рок не сме да буде дужи од 30 дана.
13. Ако, након суспензије одобрења, царински орган надлежан за издавање одобрења намерава да поништи, укине или измени то одобрење у складу са одредбама члана 65. ЦТ Конвенције, односно члана 18. став 3., члана. 19. или 20. Закона, период суспензије, продужава се по потреби, док одлука о поништењу, укидању или изменама не почне да производи правно дејство.
	1. **Завршетак суспензије одобрења**
14. Суспензија одобрења се завршава по истеку периода суспензије, осим ако пре истека тог периода дође до неке од следећих ситуација:
15. суспензија је повучена на основу тога што, у случајевима из члана 67. став 1. тачка а) ЦТ Конвенције, односно члана 14. став 1. тачка 1) Уредбе, не постоје разлози за поништење, укидање или измене одобрења, у ком случају суспензија одобрења престаје на дан повлачења;
16. суспензија је опозвана када је у случајевима из члана 67. став 1. тачка б) и в) ЦТ Конвенције, односно члана 14. став 1. тачка 2) и 3) Уредбе, носилац одобрења јдоказао царинском органу надлежном за издавање одобрења да је преузео неопходне мере како би обезбедио испуњење услова утврђених за давање одобрења или извршење обавеза предвиђених тим одобрењем, у ком случају суспензија престаје даном опозива;
17. суспензија се поништава, укида или мења, у ком случају суспензија престаје даном поништења, укидања или измена.
18. Царински орган надлежан за издавање одобрења обавештава носиоца одобрења о престанку суспензије.
	1. **Вођење евиденције код царинских органа**
19. Царински органи чувају захтеве и приложене пратеће исправе, заједно са примерком сваког издатог одобрења.
20. Ако је захтев одбијен или је одобрење поништено, укинуто, измењено или суспендовано, захтев и одлука о одбијању захтева или поништењу, укидању, изменама или суспензији одобрења, по потреби, и све приложене пратеће исправе чувају се најмање три године од краја календарске године у којој је захтев одбијен или одобрење поништено, укинуто, измењено или суспендовано.
	1. **Поједностављени поступак овлашћеног пошиљаоца робе**

1.Овлашћени пошиљалац робе је лице којем је надлежна царинарница одобрила да спроводи транзитни поступак без подношења робе и транзитне декларације полазној царинској испостави. Овлашћени пошиљалац робе има и улогу носиоца поступка који има обавезу да подноси електронске транзитне декларације, тј. да примењује технике за електронску обраду података и коме је одобрена употреба заједничког обезбеђења или ослобођења од обавеза полагања обезбеђења. Овлашћени пошиљалац робе има право да:

1. издаје транзитне декларације;
2. пломбира превозна средства или паковања;
3. отпрема робу из својих простора без допремања царинском органу.

2. Надлежна царинарница издаје одобрење овлашћеном пошиљаоцу робе након провере испуњености услова из дела VI.1 овог објашњења на обрасцу у коме су наведени услови за коришћење овог поједностављеног поступка и који су дати у **Прилогу 4** овог објашњења. У складу са одредбама члана 61. Додатка I ЦТ Конвенције, одобрење садржи следеће податке:

1. Списак шифара одобрених места;
2. Списак робе са тарифним ознакама коју носилац одобрења не може пустити у транзит у оквиру овог поједностављеног поступка;
3. Податак о обезбеђењу која ће се користити, при чему се мора унети врста и референтни број гаранције (GRN), укључујући и ограничења;
4. Податак да ли је подносилац захтева и носилац одобрења за употребу пломби посебне врсте са својим идентификационим ознакама пломби;
5. Рок за допремање робе одредишној царинској испоставирници;

ђ) Рок за аутоматско пуштање робе у транзитни поступак, односно рок полазној царинској испоставиза доношење одлуке о провери робе;

1. Податке о заступању, односно када је у питању непосредни заступник, све неопходне податке о заступнику, укључујући и пуномоћје;
2. Број одобрења који се мора уносити и у транзитне декларације.
3. По доношењу одобрења, надлежна царинарница уноси решење у Систем за управљање одобрењима (АMS) заједно са подацима о одобреним местима за утовар. Одобрења немају рок важности, а све измене одобрења морају бити регистроване у систему за управљање одобрењима (АМS).
4. Полазна царинска испостава у којој се спроводи поједностављени поступак за овлашћеног пошиљаоца робе, дужна је да једном годишње проверава да ли се овај поступак правилно примењује и да ли носилац одобрења испуњава услове и обавезе из одобрења. Одсек за управни поступак надлежне царинарнице дужан је да једном годишње изврши проверу да ли носилац одобрења редовно користи транзитни поступак, као и да ли је носилац одобрења вршио повреде царинских и пореских прописа у претходној години. Резултати провере достављају се Одсеку за управни поступак надлежне царинарнице, који их уноси у Систем за управљање одобрењима (АМS).
5. Овлашћени пошиљалац робе мора се придржавати поступка који се примењује у редовном поступку приликом подношења декларације, осим у следећим случајевима поједностављења:
6. не допрема робу полазној царинској испостави;
7. ставља пломбу на превозно средство или паковање;
8. по истеку рока за доношење одлуке о провери и по пријему поруке RS029 (Пуштено у транзит), пушта робу у транзитни поступак.
9. Овлашћени пошиљалац робе мора испунити следеће обавезе када користи поједностављени поступак:
10. у тренутку подношења декларације роба мора бити под његовом надзором у његовим просторијама;
11. у тренутку подношења декларације пломбе морају бити стављене и овлашћени пошиљалац је у обавези да у транзитну декларацију унесе податке о укупном броју и идентификационим ознакама пломби које је ставио; и
12. у случају контроле у обавези је да обезбеди да роба буде доступна полазној царинској испостави.
13. Ако овлашћени пошиљалац има одобрење за употребу пломби посебне врсте, није потребно захтевати посебно одобрење за употребу пломби посебне врсте.
14. Овлашћени пошиљалац робе је обавезан да унесе у царинску декларацију за транзитни поступак (која је послата у форми поруке RS015 – Подаци из декларације) следеће податке, које NCTS проверава:
15. шифру одобреног места где се налази роба коју пријављује за транзитни поступак;
16. шифру резултата контроле „А3 – поједностављени поступак”;
17. укупан број и ознаку стављених пломби;
18. рок одређен у складу са одредбама члана 34. Додатка I ЦТ Конвенције, односно члана 320. Уредбе, у коме роба мора да буде допремљена одредишној царинској испостави.
19. Поступак за подношење електронске транзитне декларације објашњен у Одељку II.2 овог објашњења, сходно се примењује и на овлашћеног пошиљаоца. Међутим, када провером садржаја поднете декларације NCTS потврди да је декларација сачињена у складу са NCTS спецификацијама, декларација у поједностављеном поступку не добија статус „Евидентирано“, већ добија одмах статус „Прихваћено“. У том тренутуку NCTS шаље овлашћеном пошиљаоцу робе поруку RS028 (Прихваћена декларација) са додељеним МRN и почиње да тече рок у којем полазна царинска испоставаа може да донесе одлуку о провери.
20. Поступак за измену прихваћене декларације на начин објашњен у Одељку II.4 овог објашњења, сходно се примењује и у поступку овлашћеног пошиљаоца.
21. Поступак за поништавање прихваћене декларације на начин објашњен у Одељку II.7 овог објашњења, сходно се примењује и у поступку овлашћеног пошиљаоца.
22. Поступак за проверу декларације објашњен у Одељку II.5 овог објашњења сходно се примењује и у поступку овлашћеног пошиљаоца. Полазна царинска испостава пре истека рока који је одређен у одобрењу може да донесе одлуку о провери. После извршене провере, у зависности од резултата провере, царински службеник поступа на начин објашњен у Одељку II.5 овог објашњења. Ако полазна царинска испостава не донесе одлуку о провери пошиљке у року, овлашћени пошиљалац ће добити дозволу за пуштање робе у транзит у форми поруке RS029 (Пуштено у транзит). Овлашћени пошиљалац не сме да пусти робу у транзит пре него што му стигне порука RS029 (Пуштено у транзит). Тек по пријему ове поруке овлашћени пошиљалац може да штампа ТSАD.
23. У случају недоступности система NCTS (царинског система или система овлашћеног пошиљаоца робе) и пошто је издато одобрење од стране надлежног органа, примењује се осигурање континуитета поступка.
	1. **Поједностављени поступак за употребу пломби посебне врсте**
24. Надлежна царинарница може овластити носиоца поступка да користи пломбe посебнe врстe на својим превозним средствима или паковањима. Карактеристике пломби посебне врсте морају бити у складу са условима из члана 81. до 83. и Прилога II Додатка I ЦТ Конвенције, односно члана 346. Уредбе.
25. Надлежна царинарница након провере испуњености услова из члана 348. Уредбе издаје одобрење за коришћење пломби посебне врсте којим се одређују услови за примену овог поједностављеног поступка и који су дати у **Прилогу 5** овог објашњења. У складу са одредбама члана 81. Додатка I ЦТ Конвенције одобрење мора садржати следеће податке:
26. Списак идентификациоих ознака пломби,
27. Број одобрења који мора бити исти као и на транзитној декларацији.
28. По доношењу одобрења, надлежна царинарница уноси решење у Систем за управљање одобрењима (АMS). Одобрења немају рок важности, а све измене одобрења морају бити унете у Систем управљања одобрењима (АМS).
29. Надлежна царинарница доставља техничке карактеристике и изглед одобрених пломби посебне врсте Управи царина, Сектору за царинске поступке, Одељењу за транзит робе, које о томе обавештава Европску комисију.
30. Полазна царинска испостава, у којој се користи поједностављени поступак за употребу пломби посебне врсте, има обавезу да изврши проверу једном годишње да ли носилац одобрења поступа у складу са обавезама прописаним у одобрењу, док Одсек за управни поступак једном годишње врши проверу да ли носилац одобрења редовно користи транзитни поступак, као и да ли је носилац одобрења вршио повреде царинских и пореских прописа у претходној години, а резултати контроле морају се унети у Систем за управљање одобрењима (АМS).
	1. **Поједностављени поступак за овлашћеног примаоца робе**
31. Овлашћени прималац робе је лице којем је надлежна царинарница одобрила да у својим просторијама или на неком другом одобреном месту прима робу у поступку транзита без допремања те робе одредишној царинској испостави.
32. Одобрење се може издати само ако привредни субјект, поред осталих услова, користи технике за електронску обраду података и електронску комуникацију са царинским органима, односно одредишном царинском испоставом, укључујући и слање порука RS007 (Обавештење о доласку) и RS044 (Напомене при истовару).
33. Надлежна царинарница након провере испуњености услова из члана 348. Уредбе издаје одобрење за овлашћеног примаоца робе на обрасцу у коме су прописани услови за примену поједностављеног поступка и који је дат у **Прилогу 6** овог објашњења. У складу са одредбама члана 85. Додатка I ЦТ Конвенције одобрење садржи следеће податке:
34. Списак шифара одобрених места за истовар;
35. Списак робе са тарифним ознакама коју носилац одобрења не може примити у оквиру овог поједностављеног поступка;
36. Рок за аутоматску дозволу за истовар робе, односно рок одредишној царинској испостави за доношење одлуке о провери робе;
37. Рок за истовар робе за овлашћеног примаоца робе, односно рок овлашћеном примаоцу робе да обавести одредишну царинску испоставу о резултату провере поруком RS044 (Напомене при истовару);

д) Рок за достављање ТSАD одредишној царинској испоставии након истовара робе;

ђ) Број одобрења који се мора уносити и у поруке RS007 (Обавештење о доласку).

1. По доношењу одобрења, надлежна царинарница уноси одобрење у Систем за управљање одобрењима (АMS) заједно са подацима о одобреним местима за истовар. Одобрење нема рок важности, а све измене одобрења морају бити унете у Систем за управљање одобрењима (АМS).
2. Одредишна царинска испостава, где се примењује поједностављени поступак за овлашћеног примаоца робе, има обавезу да једном годишње проверава да ли се поједностављени поступак правилно примењује и да ли носилац одобрења испуњава услове и обавезе из одобрења. Одсек за управни поступак једном годишње врши проверу да ли носилац одобрења редовно користи транзитни поступак, као и да ли је носилац одобрења вршио повреде царинских и пореских прописа у претходној години. Резултати провере достављају се Одсеку за управни поступак надлежне царинарнице, који их уноси у Систем за управљање одобрењима (АМS).
3. Овлашћени прималац робе је приликом примене овог поједностављеног поступка дужан да:
4. одмах по приспећу робе у своје просторије пошаље поруку RS007 (Обавештење о доласку) одредишној царинској испостави;
5. сачека да истекне рок из одобрења у коме одредишна царинска испостава може да донесе одлуку о провери, тј. да сачека поруку RS043 (Дозвола за истовар) пре него што скине пломбе и приступи истовару и провери робе;
6. уколико се царински орган одлучи да изврши проверу робе омогући проверу робе на одобреном месту на коме је пријавио да се роба налази;
7. пошаље поруку RS044 (Напомене при истовару) одредишној царинској испостави одмах по завршеном истовару и провери робе, односно у року који је наведен у одобрењу, а најкасније трећег дана од дана када је примио поруку RS043 (Дозвола за истовар).
8. Ако NCTS одбије поруке RS007 (Обавештење о доласку) или RS044 (Напомене при истовару), овлашћени прималац робе ће добити поруку RS057 (Одбијање од стране одредишне ЦИ). Одбијене поруке RS007 (Обавештење о доласку) и RS044 (Напомене при истовару) сматраће се као да нису ни послате и овлашћени прималац робе мора одмах да их исправи пре него што их поново пошаље.
9. Када NCTS прими поруку RS007 (Обавештење о доласку) почиње да тече рок у коме одредишна царинска испостава може да донесу одлуку о провери, а NCTS истовремено шаље поруку IE006 (Обавештење о доласку) полазној царинској испоставии.
10. Овлашћени прималац робе је у обавези да у поруку RS007 (Обавештење о доласку) унесе следеће податке, које NCTS проверава:
11. МRN предате пошиљке;
12. датум обавештења о доласку;
13. шифру одобреног места за истовар;
14. ако је било непредвиђених догађаја у току пута, сваки покушај злоупотребе или губитак пломби или неки други догађај у току пута мора унети следеће податке:
	* 1. место и земљу,
		2. у случају незгоде, податке/опис незгоде, датум, записник надлежног органа,
		3. у случају претовара, регистарске ознаке новог превозног средстава заједно са записником надлежног органа са датумом и местом,
		4. податке и ознаке новопостављених пломби,
15. шифру одредишне царинске испоставе.
16. Поступак за проверу декларације објашњен у Одељку IV.3 овог објашњења сходно се примењује и у поступку овлашћеног примаоца. Одредишна царинска испостава пре истека рока који је одређен у одобрењу може да донесе одлуку о провери. После извршене провере, у зависности од резултата провере, царински службеник поступа на начин објашњен у Одељку IV.3 овог објашњења.
17. Ако одредишна царинска испостава не донесе одлуку о провери пошиљке у року, овлашћени прималац робе ће добити дозволу за истовар у форми поруке RS043 (Дозвола за истовар).
18. По пријему поруке RS043 (Дозвола за истовар) овлашћени прималац је дужан да изврши проверу пошиљке и да о резултату провере (стању робе) приликом истовара обавести одредишну царинску испоставу поруком RS044 (Напомене при истовару).
19. Ако овлашћени прималац не пошаље поруку IE044 (Напомене при истовару) у року који је наведен у одобрењу, поједностављени поступак се прекида, а декларација у NCTS апликацији у одредишној испостави прелази у статус „Наложен преглед“. Даље се примењује поступак објашњен у Одељку IV.3 овог објашњења.
20. Када порука RS044 (Напомене при истовару) садржи податак да је истовар завршен без утврђених неслагања и стигне у року који је одређен одобрењем, NCTS ће послати полазној царинској испоставипоруку IE018 (Резултати контроле у одредишној ЦИ). NCTS ће поруком RS025 (Обавештење о пуштању робе) истовремено обавестити овлашћеног примаоца робе да се роба може ставити у привремени смештај или следећи царински поступак. Све до тада овлашћени прималац је дужан да буде спреман да робу стави на располагање надлежном царинском органу.
21. Овлашћени прималац обавештава одредишну царинску испоставу о завршетку истовара и резултатима провере поруком RS044 (Напомене при истовару) која садржи следеће податке, које NCTS проверава:
22. МRN предате пошиљке;
23. податак о статусу истовара (да ли је истовар завршен или не);
24. податке о стању пломби, ако су биле стављене (стање, укупан број и идентификационе ознаке);
25. резултат провере коју је извршио овлашћени прималац робе (да ли стање робе одговара пријављеном или не, тј. да ли постоје неслагања);
26. шифру одредишне царинске испоставе.
27. У случају да приликом истовара робе овлашћени прималац утврди било какву неусаглашеност, дужан је да одмах прекине истовар и пошаље поруку RS044 (Напомене при истовару) у којој је назначио да истовар није завршен и да постоје неслагања, са кратким описом утврђене неусаглашености. Препорука је да овлашћени прималац поред слања ове поруке одмах контактира надлежну одредишну царинску испоставу ради достављања додатних информација.
28. Надлежна одредишна царинска испоставаа ће извршити процену примљених напомена при истовару и додатних информација и донети одлуку да:
29. Изврши проверу робе. У том случају ће царински службеник следити поступак описан у Одељку IV.3 овог објашњења, или
30. Дозволи наставак истовара. У том случају ће царински службеник у NCTS апликацији регистровати дозволу за наставак истовара, а NCTS ће послати нову поруку RS043 (Дозвола за истовар), чиме почиње нови рок за слање поруке RS044 (Напомене при истовару).

1. **Завршетак транзитног поступка**
2. Према одредбама члана члана 48. Додатка I ЦТ Конвенције, односно члана 187. став 2. Закона постоји разлика између завршетка и окончања транзитног поступка. Ова разлика се односи на транзитни поступак без обзира да ли се ради о редовном или поједностављеном поступку или систему који се користи (NCTS или осигурање континуитета поступка).
3. Следећи термини су у употреби:
4. „транзитни поступак“ - царински поступак у оквиру којег се роба превози под царинским надзором од једног места до другог у складу са националним прописима или Конвенцијом о заједничком транзитном поступку;
5. „транзитна операција“ - кретање робе која се превози у оквиру транзитног поступка од полазне царинске испоставе до одредишне царинске испоставее;
6. „осигурање континуитета поступка“ - користи се у случајевима када није доступан NCTS или рачунарски систем носиоца поступка или његовог заступника у тренутку када је кретање робе започело;
7. „завршетак транзитног поступка“ значи да је роба заједно са документима предата одредишној царинској испостави или овлашћеном примаоцу робе;
8. „окончање транзитне операције“ значи да је транзитни поступак исправно завршен на основу поређења података из одредишне царинске испоставе са подацима из полазне царинске испоставе.
9. У складу са одредбама члана 333. до 335. Уредбе, односно члана 49. Додатка I ЦТ Конвенције, недостатак доказа о окончању транзитне операције обавезује надлежне царинске органе да предузму неопходне мере ради потврде, алтернативним средствима или документацијом, окончања транзитног поступка или, уколико ово није могуће, да у складу са одредбама које регулишу царински дуг и наплату донесу одлуку:
10. да ли је настао царински дуг или не,
11. лице или лица одговорна за плаћање царинског дуга,
12. место где је настао царински дуг, и
13. уколико је потребно, надлежност царинског органа за наплату царинског дуга,

и, уколико је потребно, покрену прекршајни поступак и одреде висину казне.

**VII.1) Завршетак транзитног поступка у NCTS** **систему**

1. Након регистрације приспећа пошиљке у NCTS апликацији у одредишној царинској испостави у редовном поступку, или преко овлашћеног примаоца робе у поједностављеном поступку, NCTS шаље полазној царинској испостави поруку IE006 (Обавештење о доласку) и декларација у полазној царинској испостави добија статус „Приспело на одредиште“. Ако полазна царинска испостава не прими поруку IE018 (Резултат контроле у одредишној царинској испостави) у року од 6 календарских дана од слања поруке IE006 (Обавештење о доласку), транзитна декларација у полазној царинској испостави прелази у статус „Провера у току“. Проверу завршетка транзитног поступка врши полазна царинска испостава, у сарадњи са царинарницом и Одељењем за транзитни и извозни поступак у Централи Управе царина.
2. Када полазна царинска испостава прими поруку IE018 (Резултат контроле у одредишној царинској испостави) са шифром резултата провере „А1 - задовољавајући” или „А2 - сматра се задовољавајућим“ или „А5 - неслагања“, транзитни поступак ће се окончати, а статус транзитне декларације се у полазној царинској испостави мења у „Истоварено/раздужено“. Истовремено, NCTS носиоцу поступка шаље поруку RS045 (Обавештење о окончању).
3. Међутим, када полазна царинска испостава добије поруку IE018 (Резултат контроле у одредишној царинској испостави) са шифром резултата провере „B1 - незадовољавајући“, а царински службеник у одредишној царинској испостави није означио поље „Желиш ли да чекаш на решавање неслагања?“, транзитни поступак се неће окончати, а статус транзитне декларације се у полазној царинској испостави се мења у „Чека на почетак наплате“. Надлежни царински службеник полазне царинске испоставе придржаваће се поступка који је наведен у следећим тачкама овог Oбјашњења.
4. У случајевима када одредишна царинска испостава шаље поруку IE018 (Резултати контроле у одредишној царинској испостави) са шифром резултата провере „B1 - незадовољавајући“, она може да употреби и опцију „Желиш ли да чекаш на решавање неслагања?“. Одредишна царинска испостава ће употребити ову опцију када није у могућности да са сигурношћу утврди разлог неслагања, па препушта полазној царинској испостави да утврди да ли неслагање производи царински дуг или не. Полазна царинска испостава ће у том случају извршити анализу комплетне документације и чињеница којима располаже, а које је доставио носилац поступка. На основу резултата ове анализе ће донети одлуку да ли је:
5. неслагање решено, тј. не производи царински дуг (нпр: неслагање је последица погрешно унетих података у транзитну декларацију или друге ненамерне грешке у полазној царинској испостави или код овлашћеног пошиљаоца) или
6. неслагање није решено, тј. производи царински дуг и потребно је започети поступак наплате.
7. NCTS о одлуци полазне царинске испоставе, тј. да ли је неслагање решено или не, обавештава одредишну царинску испоставу поруком IE020 (Обавештење о резултату решавања неслагања).
8. Када полазна царинска испостава прими поруку IE018 (Резултат контроле у одредишној царинској испостави) са шифром резултата провере „B1 - незадовољавајући“, NCTS шаље носиоцу поступка поруку RS019 (Обавештење о неслагањима) са захтевом да пружи објашњење за неслагања утврђена у одредишној царинској испостави. У складу са одредбама члана 49. став 5. Додатка I ЦТ Конвенције, односно члана 333. Уредбе, рок у коме је носилац поступка дужан да достави информације или доказе потребне за решавање неслагања је 28 календарских дана.
9. У случајевима када је носилац поступка на основу поруке RS019 (Обавештење о неслагањима):
10. поднео задовољавајуће доказе на основу којих је полазна царинска испостава решила неслагање, надлежни царински службеник је дужан да у NCTS апликацији региструје да је неслагање решено, чиме се транзитни поступак окончава, а статус транзитне декларације се у полазној царинској испостави мења у „Истоварено/раздужено“;
11. поднео доказе који нису довољни да полазна царинска испостава реши неслагања, надлежни царински службеник је дужан да у NCTS апликацији региструје да неслагање није решено, а статус транзитне декларације се у полазној царинској испостави мења у „Чека на почетак наплате“. Полазна царинска испостава даље спроводи поступак у циљу наплате насталог царинског дуга и радње у складу са Царинским законом, део XI „Повреде царинских прописа“;
12. у прописаном року није поднео тражене доказе полазној царинској испостави, надлежни царински службеник је дужан да у NCTS апликацији региструје да неслагање није решено, а статус транзитне декларације се у полазној царинској испостави мења у „Чека на почетак наплате“. Полазна царинска испостава даље спроводи поступак у циљу наплате насталог царинског дуга и радње у складу са Царинским законом, део XI „Повреде царинских прописа“.

**VII.2) Употреба алтернативних доказа о завршетку транзитног поступка**

1. Ако у року од 6 календарских дана од слања поруке IE006 (Обавештење о доласку) полазна царинска испостава не прими поруку IE018 (Резултат контроле у одредишној царинској испостави), полазна царинска испостава ће од носиоца поступка, а у посебним случајевима, од превозника или примаоца робе или од одредишне царинске испоставе, тражити доказ да је транзитни поступак завршен (време, место и начин завршетка транзитног поступка). По истеку овог рока NCTS шаље носиоцу поступка поруку IE140 (Обавештење о неприспелој пошиљци) са захтевом да у року од 28 дана пружи доказе о завршетку транзтног поступка, у складу са одредбама члана 49. став 5. Додатка I ЦТ Конвенције, односно члана 333. Уредбе.
2. У складу са одредбама члана 51. Додатка I ЦТ Конвенције, односно члана 335. Уредбе, царински органи земље поласка као алтернативни доказ да је транзитни поступак завршен или се може сматрати завршеним могу прихватити само следећа докумената, док ниједан други документ није прихватљив као алтернативни доказ:
	1. документ који је оверио царински орган одредишта којим се утврђује истоветност робе и утврђује да је роба допремљена одредишној царинској испостави или овлашћеном примаоцу робе;
	2. документ или царинску евиденцију које је оверио царински орган и којом се утврђује да је роба физички напустила царинско подручје Републике Србије;
	3. царинску исправу издату у трећој земљи у којој је роба стављена у царински поступак;
	4. документ издат у трећој земљи, са печатом или другом овером царинског органа те земље, на основу којег се може утврдити да је роба у слободном промету у тој земљи.
3. У складу са одредбама члана 51. Додатка I ЦТ Конвенције, односно члана 335. Уредбе, такав алтернативни доказ је прихватљив само ако га овери царински орган и ако надлежном царинском органу земље поласка заиста омогућава да утврди да се односи на робу која је предмет транзитног поступка и да нема сумње у аутентичност документа и његову оверу. У сваком случају, терет овог доказивања је на носиоцу поступка.
4. Исправе наведене у тачки 2. овог дела могу бити замењенe њиховим копијама које је оверио орган који је издао оригинал или овлашћени управни орган треће земље (нпр: амбасада или конзулат) или Републике Србије.
5. Полазна царинска испостава може разматрати алтернативни доказ да оконча поступак само уколико службени докази нису поднети у одређеном року. Ако се службени доказ поднесе после истека рока, нпр: у случају осигурања континуитета пословања, он има предност над алтернативним доказом.
6. Ако алтернативни доказ задовољава полазну царинску испоставу, односно ако му он стварно омогућава да утврди да се односи на робу која је предмет транзитног поступка и да нема сумње у аутентичност документа и његову оверу, онa ће окончати транзитни поступак.
7. Ако полазна царинска испостава има било какву сумњу у аутентичност поднетог алтернативног доказа или истоветност робе на коју се документ односи, она мора тражити накнадну потврду достављеног алтернативног доказа помоћу обрасца ТЦ21 „Захтев за накнадну проверу“ (**Прилог 10** овог објашњења). Алтернативни доказ не може бити прихваћен све док орган од којег је тражена потврда не потврди да су подаци веродостојни и тачни.

**VII.3) Евалуација алтернативног доказа**

1. Шеф полазне царинске испоставе или царински службеник којег за то овласти ће у сарадњи са царинарницом ценити доказе које достави одредишна царинска испостава или носилац поступка. Након процене поднетих доказа полазна царинска испостава доноси одлуку о:
2. Прихватању алтернативног доказа; или
3. Условном прихватању алтернативног доказа; или
4. Одбијању (неприхватању) алтернативног доказа.
5. Алтернативни доказ који је доставила одредишна царинска испостава или нека друга царинска испостава или носилац поступка или његов заступник, или превозник или прималац робе, може бити прихваћен као доказ завршетка транзитног поступка само ако је:
6. домаћа или инострана царинска испостава издала (оверила) оригинални царински документ (нпр: декларацију) уз који је роба стављена у царински поступак;
7. царинска испостава друге државе у којој је роба стављена у царински поступак оверила примерак или копију царинске декларације као истоветну са оригиналом.
8. Алтернативни доказ може бити прихваћен само ако се може утврдити истоветност робе из документа који је оверила царинска испостава, односно роба која је у царинском поступку је без сумње роба која је претходно пуштена у поменути транзитни поступак. Остала документа (доставница, документа за истовар/утовар, товарни лист, фактуре, налог за плаћање, налози, итд.) приложена уз царинска документа, оверена од стране царинске испоставе, могу бити прихваћена као алтернативни доказ уколико нису приложена уз оригиналну царинску декларацију или копију, односно примерак царинске декларације коју је инострана царинска испостава оверила као истоветну оригиналу.
9. Полазна царинска испостава, која ће донети одлуку:
10. да прихати алтернативни доказ, ако нема сумње у његову аутентичност. На основу ове одлуке транзитни поступак ће бити окончан или
11. да условно прихвати алтернативни доказ, ако постоји сумња у његову аутентичност, при чему може о томе да обавести лице које је тај доказ поднело. Полазна царинска испостава ће земљи која је издала и оверила такав доказ послати:
	* копију алтернативног доказа на додатну проверу помоћу обрасца ТЦ21 „Захтев за накнадну проверу“ (**Прилог 10** овог објашњења) и
	* разлоге за сумњу у поднети алтернативни доказ.

Ако не стигне позитиван одговор у року од седам месеци пошто је роба пуштена у транзитни поступак, алтернативни доказ ће бити одбијен и инструмент за обезбеђење царинског дуга ће бити активиран. Транзитни поступак неће бити окончан све док не стигне позитиван одговор или царински дуг буде наплаћен од дужника (нпр: носиоца поступка) или од гаранта који је издао поднесену гарантну исправу.

1. да одбије (не прихвати) алтернативни доказ, ако поднети доказ није у складу са условима наведеним у члану 51. Додатка I ЦТ Конвенције, односно у складу са одредбама члана 335. Уредбе. Полазна царинска испостава ће у том случају
2. доставити извештај Одсеку за управни поступак који ће покренути поступак наплате. Транзитни поступак неће бити окончан све док царински дуг не буде наплаћен.

**Ово објашњење почиње да се примењује од 28.01.2024. године.**

**Даном почетка примене овог објашњења престаје да се примењује акт Управе царина број 148-I-030-01-503/2019 од 04.11.2019. године.**

**Прилози:** Прилог 1 – Захтев за електронску комуникацију

Прилог 2 – Одобрење за електронску комуникацију и Обавештење

Прилог 3 – Захтев за поједностављени транзитни поступак

Прилог 4 – Одобрење за овлашћеног пошиљаоца робе

Прилог 5 – Одобрење за употребу пломби посебнe врстe

Прилог 6 – Одобрење за овлашћеног примаоца робе

Прилог 7 – Списак електронских порука

Прилог 8 – Захтев и одлука о измени/поништавању транзитне декларације

 Прилог 9 – Одобрење за одобрено место

 Прилог 10 – ТЦ21

(Акт Управе царина број 000151709 2024 10521 005 006 000 001 од 26. јануара 2024. године)

1. EC/EFTA Konvencija o zajedničkom tranzitnom postupku od 20. maja 1987, O.J. L 226, 18.8.1987 + amandmani (<http://data.europa.eu/eli/convention/1987/415/2017-12-05>) [↑](#footnote-ref-1)
2. EC/EFTA Konvencija o pojednostavljivanju formalnosti za trgovinu robom (uključujući i Jedinstvenu carinsku ispravu za ovu trgovinu), O.J. L 134, 22.5.1987 + amandmani (<http://data.europa.eu/eli/convention/1987/267/2007-01-01>) [↑](#footnote-ref-2)